
Συνταγματικά κατοχυρωμένες ανεξάρτητες αρχές, τροπο¬ 
ποίηση καί συμπλήρωση του συστήματος προσλήψεων 
στο δημόσιο τομέα και συναφείς ρυθμίσεις 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομετον ακόλουθο νόμο που ψήφισε η Βουλή: 
ΠΡΩΤΟ ΚΕΦΑΛΑΙΟ 

Ρυθμίσεις για τις συνταγματικά κατοχυρωμένες 
ανεξάρτητες αρχές 

Άρθρο 1 

Πεδίο εφαρμογής - Έννοια μέλους 

1. Στις ρυθμίσεις του παρόντος νόμου υπάγονται τα μέλη 
και το προσωπικό των ανεξάρτητων αρχών των οποίων η 
συγκρότηση και η λειτουργία προβλέπεται στο Σύνταγμα. 

2. Ως «μέλη ανεξάρτητης αρχής» για την εφαρμογή του 
παρόντος νόμου θεωρούνται ο Πρόεδρος ή το ανώτατο 
μονοπρόσωπο όργανο διοίκησής της, ο Αντιπρόεδρος και 
τα άλλα μέλη, καθώς και οι αναπληρωτές αυτών, σύμφω¬ 
να με τις διατάξεις που διέπουν κάθε αρχή. 

Άρθρο 2 

Λειτουργική Ανεξαρτησία 

1. Οι ανεξάρτητες αρχές απολαύουν λειτουργικής ανε¬ 
ξαρτησίας και δεν υπόκεινται σε εποπτεία και έλεγχο από 
κυβερνητικά όργανα ή άλλες διοικητικές αρχές. Οι ανε¬ 
ξάρτητες αρχές υπόκεινται σε κοινοβουλευτικό έλεγχο 
σύμφωνα με τον Κανονισμό της Βουλής. 

2. Οι πιστώσεις για τη λειτουργία των ανεξάρτητων αρ¬ 
χών εγγράφονται υπό ίδιο φορέα στον προϋπολογισμό 
των οικείων Υπουργείων. Τον προϋπολογισμό εισηγείται 
στον Υπουργό Οικονομίας και Οικονομικών ο Πρόεδρος 
της οικείας ανεξάρτητης αρχής, ο οποίος είναι και διατά- 
κτης των δαπανών της. 

3. Με ειδικό κανονισμό που καταρτίζει κάθε ανεξάρτητη 
αρχή και εγκρίνεται από τον Υπουργό Οικονομίας και Οι¬ 
κονομικών ρυθμίζονται τα θέματα της οικονομικής της 
διαχείρισης. 


4. Ο Πρόεδρος της ανεξάρτητης αρχής έχειτην ευθύνη 
λειτουργίας της σύμφωνα με τις ισχύουσες διατάξεις και 
ασκεί όλες τις προς τούτο αρμοδιότητες. Ειδικότερα: 

α. Εκπροσωπεί την ανεξάρτητη αρχή δικαστικώς και ε- 
ξωδίκως. 

β. Συντονίζει και κατευθύνει τις υπηρεσίες της. 

γ. Παρακολουθεί την εκτέλεση των αποφάσεων, πορι¬ 
σμάτων και οποιωνδήποτε άλλων πράξεων της αρχής. 

δ. Είναι ο διοικητικός προϊστάμενος του προσωπικού 
της και ασκεί την επ’ αυτού πειθαρχική εξουσία. Ο Πρόε¬ 
δρος της ανεξάρτητης αρχής μπορεί με απόφασή του να 
εξουσιοδοτεί μέλη ή άλλα όργανά της να υπογράφουν 
«με εντολή προέδρου» έγγραφα ή άλλες πράξεις της. 

5. Η σύσταση θέσεων και γενικότερα η οργάνωση των υ- 
πηρεσιώντης ανεξάρτητης αρχής καθορίζεται με απόφα¬ 
ση του Υπουργού Οικονομίας και Οικονομικών έπειτα από 
πρόταση της ανεξάρτητης αρχής και γνώμη του Υπουρ¬ 
γού Εσωτερικών, Δημόσιας Διοίκησης και Αποκέντρω¬ 
σης. 

6. Οι ανεξάρτητες αρχές μπορούν να συνάπτουν συμ¬ 
βάσεις με ανώτατα εκπαιδευτικά ιδρύματα, ερευνητικά 
πανεπιστημιακά ινστιτούτα και ερευνητικά ιδρύματα, κα¬ 
θώς και με ειδικούς επιστήμονες ή τεχνικούς με ειδικές 
γνώσεις και εμπειρία για την εκτέλεση έργων ή την εκπό¬ 
νηση μελετών, που εντάσσονται στο πλαίσιο των αρμο¬ 
διοτήτων τους σύμφωνα με τις ισχύουσες διατάξεις. 

7. Τα θέματα εσωτερικής λειτουργίας κάθε ανεξάρτη¬ 
της αρχής ρυθμίζονται από εσωτερικό Κανονισμό που εκ- 
δίδεται από την ίδια και δημοσιεύεται στην Εφημερίδατης 
Κυβερνήσεως, ο οποίος πρέπει να είναι σύμφωνος με τις 
διατάξεις του Κώδικα Διοικητικής Διαδικασίας. Ως την έκ¬ 
δοση Κανονισμού Λειτουργίας εφαρμόζονται οι ισχύου- 
σες κατά τη δημοσίευση του παρόντος νόμου διατάξεις ή 
κανονισμοί κατά το μέρος που δεν είναι αντίθετοι με τις 
διατάξεις του παρόντος νόμου. 

8. Κατά των εκτελεστών αποφάσεων των ανεξάρτητων 
αρχών μπορεί να ασκηθεί αίτηση ακυρώσεως ενώπιοντου 
Συμβουλίου της Επικράτειας, καθώς και οι προβλεπόμε- 
νες στο Σύνταγμα και τη νομοθεσία διοικητικές προσφυ¬ 
γές. Ένδικα βοηθήματα κατά των αποφάσεων των ανε¬ 
ξάρτητων αρχών μπορεί να ασκεί και ο κατά περίπτωση 
αρμόδιος Υπουργός. 

9. Οι ανεξάρτητες αρχές έχουν την ικανότητα να παρί- 

στανται αυτοτελώς σε κάθε είδους δίκες που έχουν ως α¬ 
ντικείμενο πράξεις ή παραλείψεις τους. 

Άρθρο 3 

Προσωπική ανεξαρτησία - Νομικό καθεστώς μελών 

1. Ως μέλη των ανεξάρτητων αρχών επιλέγονται πρό¬ 
σωπα εγνωσμένου κύρους και επιστημονικής κατάρτισης 
ή επαγγελματικής εμπειρίας σε τομείς που έχουν σχέση 
με την αποστολή και τις αρμοδιότητες των αρχών. 

2. Τα μέλη των ανεξάρτητων αρχών και οι αναπληρωτές 
τους, όπου προβλέπονται από τις κείμενες διατάξεις, επι¬ 
λέγονται απάτη Βουλή σύμφωνα με το άρθρο 101 Απαρ. 
2 του Συντάγματος και την προβλεπόμενη από τον Κανο¬ 
νισμό της Βουλής διαδικασία, διορίζονται δε με απόφαση 
του κατά περίπτωση αρμόδιου Υπουργού εντός προθε¬ 
σμίας δεκαπέντε (15) ημερών από την κοινοποίηση σε αυ¬ 
τόν της απόφασης της Διάσκεψης των Προέδρων της 
Βουλής. 

Η θητεία τους είναι τετραετής και ανανεώνεται με τρό¬ 
πο που διασφαλίζει τη συνέχεια της λειτουργίας των ανε¬ 
ξάρτητων αρχών, σύμφωνα με την παρ. 3 του άρθρου 5 
του παρόντος. 

Ο Πρόεδρος της ανεξάρτητης αρχής γνωστοποιεί εγ- 
γράφως στον Πρόεδρο της Βουλής των Ελλήνων τα ονό¬ 
ματα των μελών της, των οποίων η θητεία λήγει. Η γνω¬ 
στοποίηση γίνεται δύο (2) μήνες πριν από τη λήξη της θη¬ 
τείας αυτών. 

Σε περίπτωση θανάτου, παραίτησης ή έκπτωσης μέ¬ 
λους ανεξάρτητης αρχής, διορίζεται νέο μέλος για το υ¬ 
πόλοιπο της θητείας. Τα μέλη των ανεξάρτητων αρχών 
δεν επιτρέπεται να επιλέγονται για περισσότερες από 
δύο θητείες διαδοχικές ή μη. 

Η θητεία των μελών των ανεξάρτητων αρχών παρατεί- 
νεται αυτοδικαίως μέχρι το διορισμό νέων. 

3. Τα μέλη των ανεξάρτητων αρχών είναι ανώτατοι κρα¬ 
τικοί λειτουργοί και απολαύουν προσωπικής ανεξαρτη¬ 
σίας. Τα ανωτέρω ισχύουν και για τους Βοηθούς Συνηγό¬ 
ρους του Πολίτη. 

4. Η καταδίκη για αδικήματα κατά της ιδιοκτησίας ή κα¬ 
τά περιουσιακών δικαιωμάτων ή για αδικήματα σχετικά με 
τα υπομνήματα ή σχετικά με την υπηρεσία ή για αδικήμα¬ 
τα κατά των ηθών, καθώς και η καταδίκη για οποιοδήποτε 
κακούργημα αποτελεί κώλυμα διορισμού σε θέση μέλους 
ανεξάρτητης αρχής. 

5. Κατά τη διάρκεια της θητείας των μελών των ανεξάρ¬ 
τητων αρχών αναστέλλεται η άσκηση οποιουδήποτε δη¬ 
μόσιου λειτουργήματος, καθώς και η άσκηση καθηκό¬ 
ντων σε οποιαδήποτε θέση στο Δημόσιο, σε Ν.Π.Δ.Δ. και 
σε νομικά πρόσωπα του ευρύτερου δημόσιου τομέα. Στα 
μέλη των ανεξάρτητων αρχών, εκτός του Προέδρου που 
είναι σε κάθε περίπτωση πλήρους και αποκλειστικής απα¬ 
σχόλησης, επιτρέπεται η άσκηση καθηκόντων μέλους δι¬ 
δακτικού προσωπικού Α.Ε.Ι. με καθεστώς μερικής απα¬ 
σχόλησης. Ειδικότερες διατάξεις που καθιερώνουν την α¬ 
ναστολή άσκησης επαγγελματικών δραστηριοτήτων, 
κωλύματα και ασυμβίβαστες δραστηριότητες και ιδιότη¬ 
τες των μελών των ανεξάρτητων αρχών κατά τη διάρκεια 
της θητείας τους ή μετά τη λήξη αυτής διατηρούνται σε ι¬ 
σχύ. 

6. Τα μέλη των ανεξάρτητων αρχών εκπίπτουν από το α¬ 


ξίωμά τους σε περίπτωση τελεσίδικης καταδικαστικής α¬ 
πόφασης για αδίκημα που προβλέπεται στην παράγραφο 
4 του παρόντος. Η αποδοχή της παραίτησης, καθώς και η 
έκπτωσή τους συνεπεία τελεσίδικης καταδίκης γίνεται με 
απόφασητου κατά περίπτωση αρμόδιου Υπουργού εντός 
προθεσμίας δεκαπέντε (15) ημερών από την κοινοποίηση 
σε αυτόν της απόφασης της Διάσκεψης των Προέδρων 
της Βουλής. Η πειθαρχική ευθύνη των μελώντων ανεξάρ¬ 
τητων αρχών ρυθμίζεται με τον κανονισμό λειτουργίας 
τους. 

7. Οι αποδοχές των μελώντων ανεξάρτητων αρχών και 
των Βοηθών Συνηγόρωντου Πολίτη καθορίζονται με από¬ 
φαση του Υπουργού Οικονομίας και Οικονομικών έπειτα 
από γνώμη των ανεξάρτητων αρχών κατά παρέκκλιση των 
ισχυουσών διατάξεων. Για τον καθορισμό τους λαμβάνε- 
ται υπόψη η τυχόν πλήρης και αποκλειστική απασχόλησή 
τους. 

8. Το ασφαλιστικό καθεστώς των μελώντων ανεξάρτη¬ 
των αρχών ρυθμίζεται σύμφωνα με τις διατάξεις του άρ¬ 
θρου 6 του Ν. 2703/1999, όπως αυτό ισχύει κάθε φορά. 

Άρθρο 4 

Προσωπικό των ανεξάρτητων αρχών 

1. Το επιστημονικό και λοιπό προσωπικό κάθε ανεξάρ¬ 
τητης αρχής προσλαμβάνεται στις θέσεις που προβλέπο- 
νται στον κανονισμό της και επιλέγεται από την αρχή με 
προκήρυξη και με τα κριτήρια και τη διαδικασία που ορί¬ 
ζεται σε αυτόν. Αν δεν υπάρχει σχετική πρόβλεψη, επιλέ¬ 
γεται σύμφωνα μετά κριτήρια και τη διαδικασία που η αρ¬ 
χή καθορίζει στην προκήρυξη, τηρούνται δε οι αρχές της 
δημοσιότητας, της διαφάνειας, της αντικειμενικότητας 
και της αξιοκρατίας. Σε κάθε περίπτωση προηγείται δη¬ 
μόσια πρόσκληση και η επιλογή γίνεται από επιτροπή, της 
οποίας τη συγκρότηση και τη σύνθεση καθορίζει με από¬ 
φασή της η ανεξάρτητη αρχή. Στην Επιτροπή μετέχουν 
τουλάχιστον ένα μέλος του Α.Σ. Ε. Π. και ένας ανώτατος δι¬ 
καστικός λειτουργός. Στις περιπτώσεις που προβλέπεται 
συνέντευξη, αυτή είναι δημόσια. Για την επιλογή ειδικού 
επιστημονικού ή βοηθητικού επιστημονικού προσωπικού 
η συνέντευξη είναι υποχρεωτική. 

2. Το επιστημονικό και λοιπό προσωπικό κάθε ανεξάρ¬ 
τητης αρχής είναι μόνιμο ή προσλαμβάνεται με σύμβαση 
εργασίας ιδιωτικού δικαίου αορίστου χρόνου ή με σύμβα¬ 
ση έμμισθης εντολής. Με την επιφύλαξη των ειδικών ρυθ¬ 
μίσεων του παρόντος νόμου η υπηρεσιακή κατάσταση 
του προσωπικού τους διέπεται, κατά περίπτωση, από τις 
διατάξεις: 

Α. Του Κώδικα Καταστάσεως Δημοσίων Πολιτικών Διοι¬ 
κητικών Υπαλλήλων και Υπαλλήλων Νομικών Προσώπων 
Δημοσίου Δικαίου (Ν. 2683/1999, ΦΕΚ 19 Α79.2.1999), ό¬ 
πως εκάστοτε ισχύει, ως προς το τακτικό προσωπικό 
τους, που εφαρμόζεται αναλόγως. 

Β. Του Κώδικα Προσωπικού Ιδιωτικού Δικαίου του Δη¬ 
μοσίου, των Ν.Π.Δ.Δ. και των Ο.Τ.Α. (Π.Δ. 410/1988, ΦΕΚ 
191 Α'), όπως εκάστοτε ισχύει, ως προς το προσωπικό 
που απασχολείται με σύμβαση εργασίας ιδιωτικού δικαί¬ 
ου. 

Γ. Του Κώδικα περί Δικηγόρων για τους δικηγόρους που 
προσλαμβάνονται με σύμβαση έμμισθης εντολής. 

Δ. Των ειδικών νόμων και των κανονιστικών πράξεων 
που ισχύουν για κάθε αρχή. 

3. Σε κάθε ανεξάρτητη αρχή συνιστώνται υπηρεσιακό 
συμβούλιο και δευτεροβάθμιο πειθαρχικό συμβούλιο τα 
οποία συγκροτούνται με απόφαση του Προέδρου της. 
Στη σύνθεση του υπηρεσιακού συμβουλίου μετέχουν δύο 
μέλη της αρχής, από τα οποία το ένα ορίζεται Πρόεδρος, 
ο Γενικός Διευθυντής ή υπηρεσιακός προϊστάμενος των 
διοικητικών υπηρεσιών της αρχής και δύο αιρετοί εκπρό¬ 
σωποι των υπαλλήλων. Οι ανωτέρω ορίζονται με τους α¬ 
ναπληρωτές τους. Αναπληρωτής του Γενικού Διευθυντή 
ή υπηρεσιακού προϊσταμένου ορίζεται προϊστάμενος της 
αμέσως υποκείμενης οργανικής μονάδας. Το δευτερο¬ 
βάθμιο πειθαρχικό συμβούλιο για το προσωπικό της αρ¬ 
χής συγκροτείται από τρία μέλη της και δύο αιρετούς εκ¬ 
προσώπους των υπαλλήλων. Για την εφαρμογή των δια¬ 
τάξεων της παραγράφου αυτής ως μέλη της αρχής 
νοούνται και οι Βοηθοί αυτής, όπου προβλέπονται. Κατά 
τα λοιπά εφαρμόζονται αναλόγως οι ισχύουσες διατάξεις 
του Υπαλληλικού Κώδικα για τα υπηρεσιακά συμβούλια 
και το δευτεροβάθμιο πειθαρχικό συμβούλιο. 

4. Στο προσωπικό των ανεξάρτητων αρχών καταβάλλε¬ 
ται ειδική πρόσθετη αμοιβή, η οποία καθορίζεται με κοινή 
απόφαση του αρμόδιου Υπουργού και του Υπουργού Οι¬ 
κονομίας και Οικονομικών. 

5. Όπου στις κείμενες διατάξεις για το προσωπικό των 
ανεξάρτητων αρχών προβλέπεται η έκδοση ατομικών 
πράξεων, αυτές εκδίδονται από τον Πρόεδρό τους. 

6. Η υπηρεσία σε ανεξάρτητη αρχή θεωρείται για τον οι¬ 
κείο ασφαλιστικό φορέα πραγματική και συντάξιμη. Γιατον 
τρόπο καταβολής των ασφαλιστικών εισφορών στα ταμεία 
κύριας και επικουρικής ασφάλισηςτου επιστημονικού προ¬ 
σωπικού των ανεξάρτητων αρχών, το οποίο σύμφωνα με 
τις ειδικότερες διατάξεις εξακολουθεί να υπάγεται στα α¬ 
σφαλιστικά ταμεία κύριας και επικουρικής ασφάλισης που 
υπάγονταν πριν από το διορισμό ή την πρόσληψή του, ε¬ 
φαρμόζονται ανάλογα οι διατάξεις του άρθρου 6 του Ν. 
2703/1999, όπως αυτό ισχύει κάθε φορά και, ως προς τους 
δικηγόρους που απασχολούνται σε ανεξάρτητες αρχές, 
συμπληρωματικά η ρύθμιση του άρθρου 4 παρ.10 του Ν. 
2839/2000, όπως αυτό κάθε φορά ισχύει. 

7. Σε θέσεις ειδικού επιστημονικού προσωπικού των α¬ 
νεξάρτητων αρχών μπορεί να προσλαμβάνονται με την ί¬ 
δια διαδικασία και δικηγόροι, χωρίς να θίγονται τα ασφα¬ 
λιστικά τους δικαιώματα. Για όσο χρόνο προσφέρουν τις 
υπηρεσίες τους στην αρχή αναστέλλεται η άσκηση του δι¬ 
κηγορικού λειτουργήματος. 

Διατάξεις που καθιερώνουν την αναστολή άσκησης ε¬ 
παγγελματικών δραστηριοτήτων, κωλύματα, ασυμβίβα¬ 
στες δραστηριότητες και ιδιότητες του κάθε είδους προ¬ 
σωπικού των ανεξάρτητων αρχών διατηρούνται σε ισχύ. 

8. Οι ανεξάρτητες αρχές εκπροσωπούνται δικαστικώς 
από μέλη του Νομικού Συμβουλίου του Κράτους ή από μέ¬ 
λη της νομικής τους υπηρεσίας. Όταν εκδικάζονται ένδι¬ 
κα βοηθήματα ή μέσα Υπουργών οι ανεξάρτητες αρχές 
εκπροσωπούνται από δικηγόρους παρ’ Αρείω Πάγω εξει- 
δικευμένους στο αντικείμενό τους, με απόφασή τους, με 
την οποία παρέχεται η σχετική πληρεξουσιότητα. Τα μέλη 
των ανεξάρτητων αρχών και οι Βοηθοί τους σε περίπτω¬ 
ση που διώκονται ή ενάγονται για πράξεις ή παραλείψεις 
κατά την άσκηση των καθηκόντων τους μπορούν να παρί- 
στανται ενώπιον των δικαστηρίων με μέλη του Νομικού 
Συμβουλίου του Κράτους. 


Άρθρο 5 

Τελικές και μεταβατικές διατάξεις 

1. Κατά την πρώτη εφαρμογή του παρόντος, η προβλε- 
πόμενη στην παρ. 2 του άρθρου 3 γνωστοποίηση γίνεται 
εντός δεκαπέντε (15) ημερών από τη δημοσίευσή του και 
περιλαμβάνει τον αριθμό των μελών των οποίων η θητεία 
έχει λήξει, τον αριθμό όσων έχουν καταληφθεί από το 
προβλεπόμενο κατά το διορισμό τους όριο ηλικίας, κα¬ 
θώς και τον αριθμό των μελών των οποίων η θητεία λήγει 
εντός του επόμενου τριμήνου. 

2. Η θητεία των μελών των ανεξάρτητων αρχών που δεν 
έχουν εκλεγεί μετά την ισχύ του αναθεωρηθέντος Συ¬ 
ντάγματος θεωρείται λήξασα. Τα μέλη αυτά συνεχίζουν 
να ασκούν τα καθήκοντά τους μέχρι την εκλογή νέων με¬ 
λών σύμφωνα με τα προβλεπόμενα στην παρ. 2 του άρ¬ 
θρου 3. 

3. Για να διασφαλισθεί η συνέχεια της λειτουργίας κάθε 
ανεξάρτητης αρχής, τα μισά από τα μέλη της, τα οποία 
κληρώνονται από τη Διάσκεψη των Προέδρων της Βου¬ 
λής αμέσως μετά τη λήψη της απόφασης επιλογής τους, 
διορίζονται για θητεία δύο ετών. Στον αριθμό των μελών 
κάθε ανεξάρτητης αρχής δεν περιλαμβάνεται για την ε¬ 
φαρμογή της παρούσας παραγράφου, ο Πρόεδρός της, 
ο οποίος διορίζεται για πλήρη θητεία. 

4. Θέσεις δικηγόρων με έμμισθη εντολή, οι οποίες συνι- 
στώνται σύμφωνα με τις ειδικότερες για κάθε αρχή δια¬ 
τάξεις ή με τον κανονισμό της μπορεί να καταλαμβάνο¬ 
νται από δικηγόρους, που υπηρετούν σε θέσεις ειδικού ε¬ 
πιστημονικού προσωπικού της αρχής στην οποία 
συνιστάται η θέση, ύστερα από αίτησή τους και σύμφωνη 
γνώμη της αρχής. 

5. Μέχρι την έκδοση του Ειδικού Κανονισμού Οικονομι¬ 
κής Διαχείρισης, όπως προβλέπεται στην παρ. 3 του άρ¬ 
θρου 2 εφαρμόζονται οι διατάξεις που ισχύουν κατά τη 
δημοσίευση του νόμου αυτού. 

6. Μέχριτην έκδοση των αποφάσεων που προβλέπονται 
στην παρ. 7 του άρθρου 3 και στην παρ. 4 του άρθρου 4 
του παρόντος εφαρμόζονται οι ισχύουσες κατά τη δημο¬ 
σίευσή του διατάξεις. 

7. Υπηρετούντες με συμβάσεις εργασίας ορισμένου 
χρόνου σε θέσεις ειδικού επιστημονικού ή βοηθητικού ε¬ 
πιστημονικού προσωπικού κατά την έναρξη ισχύος του 
παρόντος νόμου στις θέσεις του άρθρου 5 παρ. 1 του Ν. 
2477/1997 και του άρθρου 8 παρ. 4 του Ν. 2623/1998 πα¬ 
ραμένουν στις θέσεις τους έως τη λήξη των συμβάσεών 
τους. 

8. Μόνιμο προσωπικό του Δημοσίου ή των Ν.Π.Δ.Δ. ή 
των νομικών προσώπων ιδιωτικού δικαίου του ευρύτερου 
δημόσιου τομέα που υπηρετεί κατά τη δημοσίευση του 
παρόντος με απόσπαση σε ανεξάρτητες αρχές μπορεί, 
με αίτησή του, να μεταταγεί σε κενές οργανικές θέσεις ύ¬ 
στερα από πρόταση της οικείας ανεξάρτητης αρχής, και 
απόφαση των αρμόδιων Υπουργών ή των οργάνων διοί¬ 
κησης των νομικών προσώπων, χωρίς γνώμη υπηρεσια¬ 
κού συμβουλίου, κατά παρέκκλιση των κειμένων διατάξε¬ 
ων. Οι μετατασσόμενοι εντάσσονται με την ίδια απόφαση 
στο βαθμό της θέσης που μετατάσσονται και αν η θέση α¬ 
νήκει στους ενιαίους βαθμούς του Υπαλληλικού Κώδικα, 
εντάσσονται με βάση το βαθμό που κατέχουν, άλλως με 
βάση το συνολικό χρόνο υπηρεσίας τους έως τον τελευ- 

ταίο ενιαίο βαθμό της θέσης. Το προσωπικό το οποίο με¬ 
τατάσσεται εξακολουθεί να υπάγεται στα ασφαλιστικά 
ταμεία κύριας και επικουρικής ασφάλισης που υπαγόταν 
πριν τη μετάταξή του. 

9. Από τη δημοσίευση του παρόντος καταργούνται οι 
διατάξεις των άρθρων 2 παρ. 2 εδάφ. γ', 2 παρ. 4,3 παρ. 5 
του Ν. 2863/2000, 4 παρ. 2, 3, 4 και 5 του Ν. 2190/1994, 2 
παρ. 2, 3, 4 και 6 του Ν. 2477/1997 και 16 παρ. 2 και 3 του 
Ν. 2472/1997, καθώς και κάθε άλλη αντίθετη γενική ή ει¬ 
δική διάταξη. Διατάξεις που διέπουντις ανεξάρτητες αρ¬ 
χές διατηρούνται κατά τα λοιπά σε ισχύ. 

ΔΕΥΤΕΡΟ ΚΕΦΑΛΑΙΟ 
Τροποποίηση και συμπλήρωση διατάξεων 
του Ν. 2190/1994 (ΦΕΚ28 Α') 

Άρθρο 6 

Τροποποίηση διατάξεων των άρθρων 15 και 16 
του Ν. 2190/1994 

1. Στο τέλος της παρ. 1 του άρθρου 15του Ν. 2190/1994 
προστίθεται το ακόλουθο εδάφιο: 

«Όταν ένεκα αντικειμενικής αδυναμίας το Α.Σ.Ε.Π. δεν 
δύναται εντός πενταμήνου από την υποβολή του αιτήμα¬ 
τος από τον αρμόδιο φορέα να διενεργήσει γραπτό δια¬ 
γωνισμό, μπορεί να προτείνει στον εν λόγω φορέα την 
πλήρωση των θέσεων με τη διαδικασία του άρθρου 18.» 

2. Η παρ. 5του άρθρου 16του Ν. 2190/1994, όπωςτρο- 
ποποιήθηκε και συμπληρώθηκε με το άρθρο 24 του Ν. 
2736/1999 (ΦΕΚ172 Α') και την παρ. 6 του άρθρου 20 του 
Ν. 2738/1999 (ΦΕΚ 180 Α'), αντικαθίσταται ως εξής: 

«5. Στην ίδια προκήρυξη κάθε υποψήφιος μπορεί να υ¬ 
ποβάλει μία μόνο αίτηση και για θέσεις μίας μόνο κατηγο¬ 
ρίας προσωπικού (ΠΕ, ΤΕ, ΔΕ, ΥΕ). Στην αίτησή του ο υ¬ 
ποψήφιος δηλώνει τη σειρά των προτιμήσεών του για τις 
θέσεις κατά κλάδο ή ειδικότητα, φορέα και νομαρχία, στις 
οποίες επιθυμεί να διορισθεί. Αν ο υποψήφιος δεν δηλώ¬ 
σει προτίμηση, θεωρείται ότι έχει δηλώσει το σύνολο των 
θέσεων κατά κλάδο ή ειδικότητα με τη σειρά που ανα¬ 
γράφονται στην προκήρυξη. Ο τρόπος υποβολής των αι¬ 
τήσεων των υποψηφίων καθορίζεται με την προκήρυξη, 
περιλαμβανομένης καιτηςχρήσεως μέσων ηλεκτρονικής 
τεχνολογίας.» 

3. Το πρώτο και δεύτερο εδάφιο της παρ. 6 του άρθρου 
16του Ν. 2190/1994, όπως αντικαταστάθηκε με την παρ. 
4του άρθρου 2του Ν. 2527/1997 (ΦΕΚ206 Α'), αντικαθί¬ 
σταται ως εξής: 

«Η αίτηση υποβάλλεται στο Α.Σ.Ε.Π.. Η υποβολή περισ¬ 
σοτέρων της μιας αιτήσεων για θέσεις της ίδιας προκή¬ 
ρυξης ή η σώρευση στην αίτηση θέσεων διαφορετικών 
κατηγοριών προσωπικού συνεπάγεται αυτοδικαίως τον 
αποκλεισμό του υποψηφίου από την περαιτέρω διαδικα¬ 
σία.» 

Άρθρο 7 

Τροποποίηση διατάξεων του άρθρου 17 
του Ν. 2190/1994 

1. Η παρ. 1 του άρθρου 17 του Ν. 2190/1994, όπως τρο¬ 
ποποιήθηκε και συμπληρώθηκε με την παρ. 3 του άρθρου 
14 του Ν. 2266/1994 (ΦΕΚ 218 Α') και την παρ. 1 του άρ¬ 
θρου 2του Ν. 2349/1995 (ΦΕΚ224Α"), αντικαθίσταται ως 
εξής: 


«1. Το γραπτό διαγωνισμό διενεργεί κεντρική επιτροπή 
που συγκροτείτο Α.Σ.Ε.Π. από μέλη του ή πρώην μέλη του, 
από εκπαιδευτικούς λειτουργούς τριτοβάθμιας ή δευτε¬ 
ροβάθμιας εκπαίδευσης, ομότιμους καθηγητές Α.Ε.Ι., μό¬ 
νιμους δημοσίους υπαλλήλους ή λειτουργούς ή ανώτε¬ 
ρους ή ανώτατους υπαλλήλους των νομικών προσώπων 
της παρ. 1 του άρθρου 14 του παρόντος. Η κεντρική επι¬ 
τροπή μπορεί να υποβοηθείται από τοπικές, ανά νομαρ¬ 
χία, επιτροπές που συγκροτούνται κατά τον ίδιο τρόπο. 

Τα θέματα καθορίζονται από την κεντρική επιτροπή του 
διαγωνισμού και μεταδίδονται ή διαβιβάζονται ταυτόχρο¬ 
να σε όλα τα εξεταστικά κέντρα. 

Ταγραπτάτου διαγωνισμού, με την επιφύλαξη των δύο 
τελευταίων εδαφίων της παρούσας παραγράφου, βαθμο¬ 
λογούνται από δύο βαθμολογητές και έναν αναβαθμολο- 
γητή, όπως ορίζεται στην κανονιστική απόφαση της πα¬ 
ραγράφου 2 του παρόντος άρθρου. 

Βαθμολογητές, αναβαθμολογητές ή υπεύθυνοι για την 
εποπτεία των διαγωνιζομένων μπορεί να ορίζονται και συ¬ 
νταξιούχοι καθηγητές της δευτεροβάθμιας ή τριτοβάθ¬ 
μιας εκπαίδευσης, εφόσον ο απαιτούμενος αριθμός δεν 
καλυφθεί από εν ενεργεία καθηγητές. 

Όταν η γραπτή εξέταση γίνεται με τη μέθοδο των ερω¬ 
τήσεων πολλαπλών επιλογών, η κεντρική επιτροπή καθο¬ 
ρίζει τις ορθές απαντήσεις με βάση την αρίθμηση των ε¬ 
ρωτήσεων και η βαθμολόγηση των γραπτών μπορεί να γί¬ 
νεται με χρήση των μέσων της ηλεκτρονικής τεχνολογίας 
χωρίς να απαιτούνται βαθμολογητές και αναβαθμολογη- 
τές. 

Οι αναγκαίες λεπτομέρειες για την εφαρμογή του 
προηγούμενου εδαφίου καθορίζονται στην κανονιστική 
απόφαση της παρ. 2 του παρόντος άρθρου, με την οποία 
μπορεί να καθορίζονται και άλλες περιπτώσεις αυτόμα¬ 
της βαθμολόγησης.» 

2. Η παρ. 8του άρθρου 17του ν. 2190/1994, όπως αντι- 
καταστάθηκε με την παρ. 8 του άρθρου 2 του Ν. 
2527/1997 και τροποποιήθηκε με την παρ. 8 β' του άρ¬ 
θρου 20 του Ν. 2738/1999, αντικαθίσταται ως εξής: 

«8. Η βαθμολογία των επιτυχόντων, με άριστα το 100 και 
βάση το 60, προκειμένου να καθορισθεί η σειρά κατάτα¬ 
ξής τους στους πίνακες επιτυχίας προσαυξάνεται ως α¬ 
κολούθως: 

α. Κατά τέσσερις (4) μονάδες για διδακτορικό τίτλο σε α¬ 
ντικείμενο συναφές μετο γνωστικό αντικείμενο της θέσης. 

β. Κατά δύο (2) μονάδες για μεταπτυχιακό τίτλο ετήσιας 
τουλάχιστον φοίτησης, σε αντικείμενο συναφές με το 
γνωστικό αντικείμενο της θέσης. 

γ. Κατά τις πάνω από το βαθμό πέντε (5) μονάδες και 
κλάσματα αυτών, με δύο δεκαδικά ψηφία, για τίτλο σπου¬ 
δών με άριστα το δέκα, νοουμένου πάντοτε του τίτλου 
σπουδών με τον οποίο ο υποψήφιος συμμετέχει στη δια- 
γωνιστική διαδικασία. Για βαθμούς τίτλων σπουδών που 
εκφράζονται σε εικοσάβαθμη κλίμακα γίνεται αναγωγή 
στη δεκάβαθμη κλίμακα. 

Οι τίτλοι σπουδών της αλλοδαπής δεν λαμβάνονται υ¬ 
πόψη αν δεν είναι αναγνωρισμένοι. 

δ. Κατά μισή (0,5) μονάδα λόγω εμπειρίας ενός (1) του¬ 
λάχιστον εξαμήνου. 

ε. Κατά μία (1) μονάδα λόγω εμπειρίας δύο (2) τουλάχι¬ 
στον εξαμήνων. 

στ. Κατά μιάμιση (1,5) μονάδα λόγω εμπειρίας τριών (3) 
τουλάχιστον εξαμήνων. 

ζ. Κατά δύο (2) μονάδες λόγω εμπειρίας τεσσάρων (4) 
τουλάχιστον εξαμήνων. 

η. Κατά δυόμισι (2,5) μονάδες λόγω εμπειρίας τριών (3) 
τουλάχιστον ετών. 

θ. Κατά τρεις (3) μονάδες λόγω εμπειρίας τεσσάρων (4) 
τουλάχιστον ετών. 

ι. Κατά τριάμισι (3,5) μονάδες λόγω εμπειρίας πέντε (5) 
τουλάχιστον ετών. 

ια. Κατά τέσσερις (4) μονάδες λόγω εμπειρίας έξι (6) 
τουλάχιστον ετών. 

ιβ. Κατά πέντε (5) μονάδες λόγω εμπειρίας οκτώ (8) του¬ 
λάχιστον ετών. 

ιγ. Κατά έξι (6) μονάδες λόγω εμπειρίας δέκα (10) ετών 
και άνω. 

Ως εμπειρία νοείται η απασχόληση με σχέση εργασίας 
ή σύμβαση έργου στο δημόσιο ή τον ιδιωτικό τομέα ή ά¬ 
σκηση επαγγέλματος σε καθήκοντα ή έργα συναφή με το 
γνωστικό αντικείμενο του τίτλου σπουδών ή με το αντικεί¬ 
μενο της προς πλήρωση θέσης, μετά την απόκτηση του 
βασικού τίτλου σπουδών με τον οποίο ο υποψήφιος μετέ¬ 
χει στη διαγωνιστική διαδικασία και ως προς τις περιπτώ¬ 
σεις για τις οποίες απαιτείται άδεια άσκησης επαγγέλμα¬ 
τος, μετά τη λήψη της άδειας. 

Σε περίπτωση κατά την οποία ο χρόνος της αποκτηθεί- 
σας εμπειρίας, απάτην έναρξη ισχύοςτου Ν. 2190/1994, σε 
καθήκοντα της ίδιας ειδικότητας του φορέα, για την πλή¬ 
ρωση θέσεων του οποίου εκδίδεται η σχετική προκήρυξη, 
είναι ίσος ή μεγαλύτερος των τεσσάρων εξαμήνων, ο αριθ¬ 
μός των μονάδων στο κριτήριο της εμπειρίας προσαυξάνε¬ 
ται κατά σαράντα τοις εκατό (40%) και μόνο για τον αριθμό 
των μονάδων που αντιστοιχεί σε εξάμηνα που έχουν διανυ- 
θεί στην ίδια ειδικότητα και στον ίδιο φορέα. Δεν λαμβάνε- 
ται υπόψη χρόνος εμπειρίας που διανύθηκε βάσει συμβά¬ 
σεων που καταρτίστηκαν μετά την έναρξη ισχύος του νό¬ 
μου αυτού. Γ ια την εφαρμογή της παρ. 8του άρθρου αυτού 
καιτηςπαρ. 2του άρθρου 18το Υπουργείο Πολιτισμού και 
το Ταμείο Διαχείρισης Πιστώσεων για την εκτέλεση Αρχαι¬ 
ολογικών Έργων θεωρούνται «ίδιος φορέας». 

Η ίδια προσαύξηση δίδεται λόγω εμπειρίας που απο¬ 
κτήθηκε σε φορείς, οι οποίοι καταργήθηκαν ή συγχωνεύ- 
θηκαν με άλλα νομικά πρόσωπα του δημόσιου τομέα και 
η σχετική προκήρυξη αφορά στηνπλήρωση θέσεωντης ί¬ 
διας ειδικότητας φορέων, στους οποίους εκχωρήθηκαν 
οι αρμοδιότητες καταργηθέντων φορέων ή προήλθαν α¬ 
πό συγχώνευση φορέων. 

Γ ια την εφαρμογή του παρόντος ως εμπειρία που συνε¬ 
πάγεται προσαύξηση στη βαθμολογία θεωρείται επίσης 
εκείνη που αποκτήθηκε με συμβάσεις έργου ή με σχέσεις 
εργασίας ιδιωτικού δικαίου σε προγράμματα που χρημα¬ 
τοδοτούνται από εθνικούς ή κοινοτικούς πόρους ή συγ- 
χρηματοδοτούνται από την Ευρωπαϊκή Ένωση, τα οποία 
υλοποιούνται στους Ο.Τ.Α., δυνάμει προγραμματικών 
συμβάσεων ή κοινών υπουργικών αποφάσεων, μέσω δη¬ 
μοτικών ή κοινοτικών επιχειρήσεων ή ανωνύμων εταιρει¬ 
ών της τοπικής αυτοδιοίκησης. 

Η προσαύξηση του προηγούμενου εδαφίου δίδεται και 
στις περιπτώσεις αξιολόγησης για την πλήρωση οργανι¬ 
κών θέσεωντων Ο.Τ.Α. και των Ν.Π.Δ.Δ. αυτών. 


Τα τέσσερα παραπάνω εδάφια εφαρμόζονται για την α¬ 
ξιολόγηση των υποψηφίων, οι οποίοι θα συμμετάσχουν 
σε διαδικασίες πρόσληψης που διέπονται από τις διατά¬ 
ξεις του παρόντος άρθρου μέχρι την 31η Δεκεμβρίου 
2004. Ως χρόνος συμμετοχής για την εφαρμογή του πα¬ 
ρόντος εδαφίου νοείται ο χρόνος δημοσίευσης της σχετι¬ 
κής προκήρυξης. 

Γ ια την απόδειξη εμπειρίας εφαρμόζονται τα προβλε- 
πόμενα στο Π.Δ. 50/2001 (ΦΕΚ 39 Α'). Όταν η προϋπηρε¬ 
σία έχει διανυθεί στον ιδιωτικό τομέα, απαιτείται προσθέ- 
τως και βεβαίωση της επιθεώρησης εργασίας για το είδος 
της παρασχεθείσας εργασίας. Για την απόδειξη του εί¬ 
δους της παρασχεθείσας εργασίας με σύμβαση έργου 
στον ιδιωτικό τομέα απαιτείται επιπλέον και η υποβολή 
των σχετικών συμβάσεων και δελτίων παροχής υπηρε¬ 
σιών. 

ιδ. Κατά είκοσι (20) μονάδες για τους δημότες των Νο¬ 
μών Ξάνθης, Ροδόπης, Έβρου, Δράμας, Καστοριάς, Φλώ¬ 
ρινας, Γρεβενών, Ευρυτανίας ή των νησιών του Αιγαίου, 
πλην της Κρήτης, ή των νησιών Κυθήρων, Αντικυθήρων, 
Ιθάκης, Παξών, Οθωνών, Ερείκουσας και Μαθρακίου ή 
παραμεθόριων περιοχών των Νομών Θεσπρωτίας, Ιωαν- 
νίνων, Πέλλας, Κιλκίς και Σερρών, όπως οι περιοχές αυτές 
καθορίζονται με απόφαση του Υπουργού Εσωτερικών, 
Δημόσιας Διοίκησης και Αποκέντρωσης, οι οποίοι δε¬ 
σμεύονται να υπηρετήσουν επί μία τουλάχιστον δεκαετία 
σε θέσεις υπηρεσιών του Δημοσίου ή των νομικών προ- 
σώπωντηςπαρ. Ιτουάρθρου 14τουπαρόντοςήτηςπαρ. 
3 του άρθρου 1 του Ν. 2527/1997, οι οποίες προκηρύσ¬ 
σονται, στον αντίστοιχο νομό ή νησί ή παραμεθόρια πε- 
ριοχή. 

ιε. Κατά δέκα (10) μονάδες για τους δημότες δήμων ή 
κοινοτήτων πληθυσμού μέχρι και δέκα χιλιάδων κατοίκων 
εφόσον επιθυμούντο διορισμό τους σε θέσεις υπηρεσιών 
του δήμου ή της κοινότητας του οποίου είναι δημότες και 
δεσμεύονται να υπηρετήσουν σε αυτές επί δεκαετία του¬ 
λάχιστον. 

Μεταξύ ισοβαθμούντων υποψηφίων, η σειρά καθορίζε¬ 
ται σύμφωνα μετά οριζόμενα στην κανονιστική απόφαση 
της παραγράφου 2 του παρόντος άρθρου.» 

3. Η παράγραφος 9 του άρθρου 17του Ν. 2190/1994 α¬ 
ντικαθίσταται ως εξής: 

«9. Οι πίνακες επιτυχίας καταρτίζονται απάτην κεντρική 
επιτροπή του διαγωνισμού κατά κατηγορία και κλάδο ή ει¬ 
δικότητα και κατά φθίνουσα σειρά συνολικής βαθμολο¬ 
γίας, σύμφωνα και με τις ειδικότερες ρυθμίσεις της κανο¬ 
νιστικής απόφασης της παραγράφου 2 του παρόντος άρ¬ 
θρου.» 

4. Στο τέλος της παρ. 13 του άρθρου 17 του Ν. 
2190/1994, όπως αυτή αντικαταστάθηκε με την παρ. 11 
του άρθρου 2 του Ν. 2527/1997, προστίθεται το ακόλου¬ 
θο εδάφιο: 

«Διοριστέος που δεν αποδέχεται το διορισμό του ή έχει 
κώλυμα διορισμού ή παραιτήθηκε εντός έτους από το διο¬ 
ρισμό του αναπληρώνεται από τον επόμενο κατά σειρά 
στον πίνακα επιτυχίας υποψήφιο χωρίς να απαιτείται δη¬ 
μοσίευση στην Εφημερίδα της Κυβερνήσεως συμπληρω¬ 
ματικού πίνακα διοριστέων.» 

5. Στηνπαρ. 12του άρθρου 17του Ν. 2190/1994, όπως 
ισχύει, η φράση «έξι (6) μηνών» αντικαθίσταται με τη φρά- 

ση «ενός (1) έτους» και στις παραγράφους 11 και 13 του 
άρθρου 17του Ν. 2190/1994, όπως ισχύουν, η λέξη «εξα¬ 
μήνου» αντικαθίσταται από τη λέξη «έτους». 

6. Η παρ. 14του άρθρου 17του Ν. 2190/1994 καταργεί- 
ται. 

Άρθρο 8 

Τροποποίηση και συμπλήρωση διατάξεων 
του άρθρου 18του Ν. 2190/1994 

1. Οι παράγραφοι 1 έως και 6 του άρθρου 18 του Ν. 
2190/1994, όπως αυτό αντικαταστάθηκε με το άρθρο 3 
του Ν. 2527/1997 και συμπληρώθηκε με το άρθρο τέταρ¬ 
το του Ν. 2779/1999 (ΦΕΚ 296 Α'), αντικαθίστανται ως ε¬ 
ξής: 

«1. Με σειρά προτεραιότητας καλύπτονται οι θέσεις τα¬ 
κτικού προσωπικού των κατηγοριών ΠΕ, ΤΕ, ΔΕ και ΥΕ και 
προσωπικού αντίστοιχων προσόντων με σύμβαση εργα¬ 
σίας ιδιωτικού δικαίου αορίστου χρόνου. 

Για την προκήρυξη θέσεων που πληρούνται με σειρά 
προτεραιότητας, την υποβολή των αιτήσεων, τη συγκρό¬ 
τηση, τη σύνθεση και τη λειτουργία των επιτροπών διεξα¬ 
γωγής της σχετικής διαδικασίας και την αποζημίωση των 
μετεχόντων σε αυτήν, εφαρμόζονται ανάλογα οι αντί¬ 
στοιχες ρυθμίσεις που ισχύουν για την πλήρωση θέσεων 
με γραπτό διαγωνισμό. 

Με την προκήρυξη πλήρωσης θέσεων κατά το παρόν 
άρθρο μπορεί να ορίζεται ότι δεν υποβάλλονται δικαιολο- 
γητικά με την αίτηση συμμετοχής και η κατάταξη των υ¬ 
ποψηφίων στους πίνακες προτεραιότητας γίνεται βάσει 
των στοιχείων που δηλώνουν στην αίτησή τους. Στην πε¬ 
ρίπτωση αυτή τα δικαιολογητικά υποβάλλονται μόνο από 
τους υποψηφίους που περιλαμβάνονται στον πίνακα κα¬ 
τάταξης έως τον αριθμό των θέσεων που προκηρύχθηκαν 
και από τους επόμενους αυτών στη σειρά κατάταξης έως 
τον αριθμό που θα απαιτηθεί για την κάλυψη των θέσεων. 

Ο υποψήφιος που δεν αποδεικνύει τα κριτήρια ή τις ι¬ 
διότητες που επικαλέσθηκε στην αίτησή του και τα οποία 
εξετάσθηκαν για την κατάταξή του στους οικείους πίνα¬ 
κες, διαγράφεται από αυτούς. 

2. Οι υποψήφιοι για διορισμό σε θέσεις για τις οποίες α¬ 
παιτείται τίτλος σπουδών δευτεροβάθμιας ή τριτοβάθ¬ 
μιας εκπαίδευσης κατατάσσονται σε πίνακες προτεραιό¬ 
τητας κατά φθίνουσα σειρά συνολικής βαθμολογίας, ό¬ 
πως αυτή προκύπτει από τη βαθμολόγηση των 
ακόλουθων κριτηρίων: 

Α. Τίτλοι σπουδών 

Τίτλος σπουδών που απαιτείται συμφώνως με την προ¬ 
κήρυξη: οι μονάδες του βαθμού του τίτλου υπολογιζόμε¬ 
νες σε δεκάβαθμη κλίμακα με δύο δεκαδικά ψηφία και 
πολλαπλασιαζόμενες με τον αριθμό εκατό (100). 

Δεύτερος τίτλος σπουδών σε αντικείμενο συναφές με 
το γνωστικό αντικείμενο της θέσης για την κατηγορία ΠΕ 
καιΤΕ και της αυτής εκπαιδευτικής βαθμίδας με τον τίτλο 
σπουδών που απαιτείται σύμφωνα με την προκήρυξη: ε¬ 
κατόν πενήντα (150) μονάδες. 

Για τις κατηγορίες ΠΕ, ΤΕ και ΔΕ πιστοποιητικό επιτυ¬ 
χούς παρακολούθησης προγραμμάτων ή σεμιναρίων ε¬ 
παγγελματικής κατάρτισης του Ο.Α.Ε.Δ. σε αντικείμενο 
συναφές με το αντικείμενο της θέσης: εβδομήντα (70) μο¬ 
νάδες. 


Δίπλωμα μεταδευτεροβάθμιας επαγγελματικής εκπαί¬ 
δευσης του Ο.Ε.Ε.Κ. δωδεκάμηνης τουλάχιστον φοίτη¬ 
σης ή δεύτερος τίτλος σπουδών σε αντικείμενο συναφές 
με το γνωστικό αντικείμενο της θέσης για την κατηγορία 
ΔΕ, της αυτής εκπαιδευτικής βαθμίδας μετοντίτλο σπου¬ 
δών που απαιτείται σύμφωνα με την προκήρυξη: εκατόν 
πενήντα (150) μονάδες. 

Μόνο για τις κατηγορίες ΠΕ και ΤΕ: 

Διδακτορικό δίπλωμα στο γνωστικό αντικείμενο της θέ¬ 
σης: τριακόσιες (300) μονάδες. 

Διδακτορικό δίπλωμα σε άλλο γνωστικό αντικείμενο: ε¬ 
κατόν πενήντα (150) μονάδες. 

Μεταπτυχιακός τίτλος ετήσιας τουλάχιστον φοίτησης 
στο γνωστικό αντικείμενο της θέσης: εκατόν πενήντα 
(150) μονάδες. 

Μεταπτυχιακός τίτλος ετήσιας τουλάχιστον φοίτησης 
σε άλλο γνωστικό αντικείμενο: πενήντα (50) μονάδες. 

Για τον υποψήφιο που κατέχει δύο τίτλους μεταπτυχια¬ 
κών σπουδών η βαθμολογία είναι αθροιστική. 

Β. Εμπειρία στο αντικείμενο της θέσης 

Γ ια τους πρώτους δώδεκα μήνες: πέντε (5) μονάδες α- 
νά μήνα. 

Γιατους επόμενους δώδεκα μήνες: οκτώ (8) μονάδες α- 
νά μήνα. 

Για τους επόμενους δώδεκα μήνες: εννέα (9) μονάδες 
ανά μήνα. 

Γ ιατους επόμενους δώδεκα μήνες: οκτώ (8) μονάδες α¬ 
νά μήνα. 

Για τους επόμενους δώδεκα μήνες: πέντε (5) μονάδες 
ανά μήνα. 

Ως εμπειρία νοείται η απασχόληση με σχέση εργασίας 
ή σύμβαση έργου στο δημόσιο ή τον ιδιωτικό τομέα ή ά¬ 
σκηση επαγγέλματος σε καθήκοντα ή έργα συναφή με το 
γνωστικό αντικείμενο του τίτλου σπουδών ή με το αντικεί¬ 
μενο της προς πλήρωση θέσης, μετά την απόκτηση του 
βασικού τίτλου σπουδών με τον οποίο ο υποψήφιος μετέ¬ 
χει στη διαγωνιστική διαδικασία και ως προς τις περιπτώ¬ 
σεις για τις οποίες απαιτείται άδεια άσκησης επαγγέλμα¬ 
τος, μετά τη λήψη της άδειας. Γ ια την εφαρμογή των άρ¬ 
θρων 17 και 18 του νόμου αυτού και για τον υπολογισμό 
των μονάδων στο κριτήριο της εμπειρίας υπολογίζεται και 
ο χρόνος που διανύθηκε βάσει συμβάσεων μιας μέρας. 

Το προσόν αυτό δεν λαμβάνεται υπόψη ως κριτήριο κα¬ 
τάταξης για το τριάντα πέντε τοις εκατό (35%) των θέσε¬ 
ων που προκηρύσσονται για κάθε φορέα κατά κλάδο ή ει¬ 
δικότητα. Γ ια κλάσμα μεγαλύτερο της μισής μονάδας δια¬ 
τίθεται μία θέση. 

Σε περίπτωση έλλειψης υποψηφίων με εμπειρία οι θέ¬ 
σεις που παραμένουν κενές καλύπτονται από υποψηφί¬ 
ους χωρίς εμπειρία, με εξαίρεση τις περιπτώσεις που κα¬ 
τά τον οργανισμό ή κανονισμό του οικείου φορέα η εμπει¬ 
ρία προβλέπεται ως προϋπόθεση διορισμού. 

Σε περίπτωση κατά την οποία ο χρόνος αποκτηθείσας ε¬ 
μπειρίας, από την έναρξη ισχύος του Ν. 2190/1994, σε κα¬ 
θήκοντα της ίδιας ειδικότητας του φορέα, για την πλήρω¬ 
ση θέσεων του οποίου εκδίδεται η σχετική προκήρυξη, εί¬ 
ναι ίσος ή μεγαλύτερος των τεσσάρων εξαμήνων, ο 
αριθμός των μονάδων στο κριτήριο της εμπειρίας προσαυ¬ 
ξάνεται κατά 40% και μόνο για τον αριθμό των μονάδων 

που αντιστοιχεί σε εξάμηνα που έχουν διανυθεί στην ίδια ει¬ 
δικότητα και στον ίδιο φορέα. Δεν λαμβάνεται υπόψη χρό¬ 
νος εμπειρίας που διανύθηκε βάσει συμβάσεων που κα¬ 
ταρτίστηκαν μετά την έναρξη ισχύος του νόμου αυτού. 

Η ίδια προσαύξηση δίνεται και λόγω εμπειρίας που α¬ 
ποκτήθηκε σε φορείς, οι οποίοι καταργήθηκαν ή συγχω- 
νεύθηκαν με άλλα νομικά πρόσωπα του δημόσιου τομέα 
και η σχετική προκήρυξη αφορά στην κάλυψη θέσεωντης 
ίδιας ειδικότητας των φορέων στους οποίους εκχωρήθη¬ 
καν οι αρμοδιότητες των καταργηθέντων φορέων ή 
προήλθαν από τη συγχώνευση φορέων. 

Για την εφαρμογή του παρόντος ως εμπειρία που συνε¬ 
πάγεται προσαύξηση στη βαθμολογία θεωρείται επίσης 
εκείνη που αποκτήθηκε με συμβάσεις έργου ή με σχέσεις 
εργασίας ιδιωτικού δικαίου σε προγράμματα που χρημα¬ 
τοδοτούνται από εθνικούς ή κοινοτικούς πόρους ή συγ- 
χρηματοδοτούνται από την Ευρωπαϊκή Ένωση, τα οποία 
υλοποιούνται στους Ο.Τ.Α., δυνάμει προγραμματικών 
συμβάσεων ή κοινών υπουργικών αποφάσεων, μέσω δη¬ 
μοτικών ή κοινοτικών επιχειρήσεων ή ανωνύμων εταιρει¬ 
ών της τοπικής αυτοδιοίκησης. 

Η προσαύξηση σύμφωνα με το παραπάνω εδάφιο δίδε¬ 
ται και στις περιπτώσεις αξιολόγησης για την πλήρωση 
οργανικών θέσεωντωνΟ.Τ.Α. και των Ν.Π.Δ.Δ. αυτών. 

Τα τέσσερα παραπάνω εδάφια εφαρμόζονται για την α¬ 
ξιολόγηση των υποψηφίων, οι οποίοι θα συμμετάσχουν 
σε διαδικασίες πρόσληψης που διέπονται από τις διατά¬ 
ξεις του παρόντος άρθρου μέχρι την 31η Δεκεμβρίου 
2004. Ως χρόνος συμμετοχής για την εφαρμογή του πα¬ 
ρόντος εδαφίου νοείται ο χρόνος δημοσίευσης της σχετι¬ 
κής προκήρυξης. 

Γ. Γνώση ξένης γλώσσας 

α) Για άριστη γνώση: εβδομήντα (70) μονάδες, β) για 
πολύ καλή γνώση: πενήντα (50) μονάδες, γ) για καλή γνώ¬ 
ση: τριάντα (30) μονάδες, δ) για μέτρια γνώση (μόνο όταν 
αυτή απαιτείται από την προκήρυξη): δέκα (10) μονάδες. 

Για τον υποψήφιο που γνωρίζει περισσότερες ξένες 
γλώσσες, η βαθμολογία είναι αθροιστική. 

Δ. Εντοπιότητα 

Γιατους δημότες δήμου ή κοινότητας πληθυσμού μέχρι 
και δέκα χιλιάδες κατοίκους, εφόσον επιθυμούντο διορι¬ 
σμό τους σε θέσεις του δήμου ή της κοινότητας του οποί¬ 
ου είναι δημότες ή σε θέσεις δημοτικής ή κοινοτικής επι¬ 
χείρησης ή νομικού προσώπου ή ιδρύματος τους και δε¬ 
σμεύονται να υπηρετήσουν σε αυτές επί μία τουλάχιστον 
δεκαετία: εκατόν πενήντα (150) μονάδες. 

Ο τελικός βαθμός του υποψηφίου προκύπτει από το ά¬ 
θροισμα όλων των μονάδων που λαμβάνει ο υποψήφιος 
σύμφωνα με καθένα από τα ανωτέρω κριτήρια. 

Μεταξύ των ισοβαθμούντων προηγείται αυτός που έχει 
περισσότερες μονάδες στο πρώτο κριτήριο (τίτλος σπου¬ 
δών) και αν αυτές συμπίπτουν, αυτός που έχει περισσό¬ 
τερες μονάδες στο δεύτερο κριτήριο (δεύτερος τίτλος 
σπουδών) και ούτω καθεξής. Αν εξαντληθούν τα κριτήρια 
χωρίς να καταστεί δυνατός ο καθορισμός της σειράς με¬ 
ταξύ των ισοβαθμούντων, προηγείται αυτός που έχει με¬ 
γαλύτερο βαθμό στην ειδική γραπτή δοκιμασία που προ- 
βλέπεται στην επόμενη παράγραφο και αν και αυτός συ¬ 
μπίπτει, η μεταξύ τους σειρά καθορίζεται με δημόσια 
κλήρωση. 


Οι τίτλοι σπουδών της αλλοδαπής δεν γίνονται δεκτοί 
αν δεν είναι αρμοδίως αναγνωρισμένοι. 

Γ ια την απόδειξη της εμπειρίας και της γνώσης ξένης 
γλώσσας εφαρμόζονται τα προβλεπόμενα στο Π.Δ. 
50/2001 (ΦΕΚ 39 Α'). Όταν η προϋπηρεσία έχει διανυθεί 
στον ιδιωτικό τομέα, απαιτείται προσθέτως και βεβαίωση 
της επιθεώρησης εργασίας για το είδος της παρασχεθεί- 
σας εργασίας. Για την απόδειξη του είδους της παρασχε- 
θείσας εργασίας με σύμβαση έργου στον ιδιωτικό τομέα 
απαιτείται επιπλέον και η υποβολή των σχετικών συμβά¬ 
σεων και δελτίων παροχής υπηρεσιών. Σε κάθε περίπτω¬ 
ση προτάσσονται των λοιπών υποψηφίων ανεξάρτητα α¬ 
πό το σύνολο των μονάδων που συγκεντρώνουν σύμφω¬ 
να με τα κριτήρια της παραγράφου αυτής οι δημότες που 
είναι και μόνιμοι κάτοικοι των δήμων ή κοινοτήτων των νο¬ 
μών ή των νησιών ή των παραμεθόριων περιοχών, που 
προβλέπονται στην περίπτωση ιδ' της παρ. 8 του άρθρου 
17 και ακολουθούν οι δημότες των ίδιων περιοχών, εφό¬ 
σον όλοι οι ανωτέρω επιθυμούν το διορισμό τους σε θέ¬ 
σεις υπηρεσιών του Δημοσίου ή των νομικών προσώπων 
της παρ. 1 του άρθρου 14του Ν. 2190/1994 και της παρ. 
3 του άρθρου 1 του Ν. 2527/1997 στον αντίστοιχο νομό ή 
νησί ή παραμεθόριο περιοχή και δεσμεύονται να υπηρε¬ 
τήσουν σε αυτή επί μία τουλάχιστον δεκαετία. 

3. Η κατά το παρόν άρθρο αξιολόγηση των υποψηφίων 
μπορεί να συμπληρώνεται για όλους ή ορισμένους κλά¬ 
δους ή ειδικότητες με ειδική γραπτή δοκιμασία (Ιοεί), κα¬ 
τά την οποία εξετάζονται και βαθμολογούνται οι γενικό¬ 
τερες και πρακτικές γνώσεις, καθώς και οι δεξιότητες (α¬ 
ριθμητικές, αναλυτικές, λεκτικές, κρίσης και αντίληψης) 
των υποψηφίων. Η ειδική αυτή γραπτή δοκιμασία γίνεται 
σε τακτά χρονικά διαστήματα ανεξάρτητα από την προ¬ 
κήρυξη για την πλήρωση θέσεων προσωπικού. Στην περί¬ 
πτωση αυτή δημιουργείται στο Α.Σ.Ε.Π. αρχείο με το ονο¬ 
ματεπώνυμο και τη βαθμολογία κάθε συμμετέχοντος, η ο¬ 
ποία λαμβάνεται υπόψη σε κάθε περίπτωση που αυτός 
συμμετέχει σε προκήρυξη για την πλήρωση θέσεων, σύμ¬ 
φωνα με το παρόν άρθρο. 

Η βαθμολογία της ειδικής γραπτής δοκιμασίας με βάση 
το πενήντα πέντε (55) και άριστα το εκατό (100) πολλα- 
πλασιάζεται με συντελεστή δύο (2) και προσαυξάνει τη 
συνολική βαθμολογία των υποψηφίων έως διακόσιες μο¬ 
νάδες. 

Ο βαθμός της ειδικής γραπτής εξέτασης ισχύει για τρία 
χρόνια από την έκδοση των αποτελεσμάτων. 

Η οργάνωση της ειδικής γραπτής δοκιμασίας και κάθε 
αναγκαία λεπτομέρεια σχετικά με το συντελεστή βαρύτη¬ 
τας και το περιεχόμενο της εξέτασης καθορίζονται στην 
κανονιστική απόφαση της παρ. 2 του άρθρου 17 του πα¬ 
ρόντος νόμου. 

4. Όπου από τις ισχύουσες διατάξεις ή από τον οργανι¬ 
σμό ή κανονισμό των οικείων φορέων ή από την προκή¬ 
ρυξη για την πλήρωση θέσεων ορίζεται συγκεκριμένη 
προϋπόθεση διορισμού, ο υποψήφιος που δεν έχει την α- 
παιτούμενη προϋπόθεση δεν διορίζεται ανεξάρτητα από 
τη συνολική βαθμολογία του. 

5. Όπου από τις κείμενες διατάξεις προβλέπεται ως 
προσόν διορισμού διαζευκτικώς είτε τίτλος σπουδών 
δευτεροβάθμιας εκπαίδευσης είτε ορισμένη εμπειρία, η 
οικεία υπηρεσία ή νομικό πρόσωπο, με το προς το 

Α.Σ.Ε.Π. αίτημά τους για προκήρυξη θέσεων κατά το πα¬ 
ρόν άρθρο καθορίζουν και τη σειρά προτεραιότητας με¬ 
ταξύ των ανωτέρω δύο κατηγοριών προσόντων. 

6. Για τις θέσεις για τις οποίες ως τυπικό προσόν διορι¬ 
σμού απαιτείται τίτλος υποχρεωτικής εκπαίδευσης (κα¬ 
τηγορία ΥΕ), η σειρά κατάταξης των υποψηφίων καθορί¬ 
ζεται κατά φθίνουσα σειρά συνολικής βαθμολογίας, ό¬ 
πως αυτή προκύπτει από τη βαθμολόγηση των 
ακόλουθων κριτηρίων: 

α. Αριθμός τέκνων: 

Εκατό (100) μονάδες για καθένα από τα δύο πρώτα α¬ 
νήλικα τέκνα και διακόσιες (200) μονάδες για καθένα από 
τα επόμενα ανήλικα τέκνα. Αν ο υποψήφιος είναι τέκνο πο¬ 
λύτεκνης οικογένειας τριακόσιες (300) μονάδες. 

β. Χρόνος ανεργίας: 

Για κάθε εξάμηνο ανεργίας και έως οκτώ συνολικά πε¬ 
νήντα (50) μονάδες. 

γ. Χρόνος εμπειρίας: 

Εφαρμόζονται τα οριζόμενα στην περίπτωση Β' της πα¬ 
ραγράφου 2 του παρόντος. 

δ. Ηλικία: 

Για ηλικία έως 24 ετών πενήντα (50) μονάδες 

Για ηλικία άνω των 24 ετών έως 30 ετών εβδομήντα πέ¬ 
ντε (75) μονάδες. 

ε. Εντοπιότητα: 

Εφαρμόζονται τα οριζόμενα στην περίπτωση Δ' της πα¬ 
ραγράφου 2 του παρόντος. 

Σε περίπτωση ισοβαθμίας υποψηφίων στο συνολικό 
βαθμό προηγείται αυτός που έχει περισσότερες μονάδες 
στο πρώτο κριτήριο και, αν αυτές συμπίπτουν, αυτός που 
έχει περισσότερες μονάδες στο δεύτερο κριτήριο και ού- 
τω καθεξής. Αν και πάλι ισοβαθμούν, προηγείται αυτός 
που έχει απολυτήριο τριταξίου γυμνασίου και μεταξύ αυ¬ 
τών αυτός που έχει το μεγαλύτερο βαθμό.» 

2. Η παρ.8του άρθρου 18του Ν. 2190/1994, όπως αντι- 
καταστάθηκεμετο άρθρο 3του Ν. 2527/1997, καταργείται. 

3. Η υποπαράγραφος Γ της παρ. 4 του άρθρου 18 του 
Ν. 2190/1994, που προστέθηκε με το άρθρο τέταρτο του 
Ν. 2779/1999 (ΦΕΚ 296 Α') και αφορά προσλήψεις προ¬ 
σωπικού της Δ.Ε.Η. σε λιγνιτωρυχεία και σταθμούς παρα¬ 
γωγής, διατηρείται σε ισχύ ως αυτοτελής διάταξη. 

4. Οι παράγραφοι 11 και 12 του άρθρου 18 του Ν. 
2190/1994, όπωςαντικαταστάθηκανμετο άρθρο 3του Ν. 
2527/1997 και οι παράγραφοι 18, 19 και 20 αυτού που 
προστέθηκαν με την παρ. 6 του άρθρου 10 του Ν. 
2839/2000 (ΦΕΚ 196 Α'), καταργούνται. 

Άρθρο 9 

Τροποποίηση και συμπλήρωση διατάξεων 
του άρθρου 21 του Ν. 2190/199 

1. Η παράγραφος 11 του άρθρου 21 του Ν. 2190/1994, 
όπως τροποποιήθηκε και συμπληρώθηκε με το άρθρο 1 
παρ. 16του Ν. 2247/1994 (ΦΕΚ 182 Α'),το άρθρο Μπαρ. 
3 του Ν. 2266/1994 (ΦΕΚ 218 Α'), το άρθρο 5 του Ν. 
2527/1997 και το άρθρο 20 παρ. 12 του Ν. 2738/1999, α¬ 
ντικαθίσταται ως εξής: 

«11. Οι υποψήφιοι κατατάσσονται σε πίνακες κατά κλά¬ 
δο ή ειδικότητα με κριτήριο την εντοπιότητα, ως ακολού¬ 
θως: 

Α. Αν ο φορέας που προσλαμβάνει είναι δήμος ή κοινό¬ 


τητα ή δημοτική ή κοινοτική επιχείρηση ή νομικό πρόσω¬ 
πο ή ίδρυμα που ανήκει στο δήμο ή την κοινότητα, προ¬ 
τάσσονται οι υποψήφιοι που είναι δημότες του δήμου ή 
της κοινότητας και ακολουθούν οι υποψήφιοι που είναι 
δημότες των υπόλοιπων δήμων ή κοινοτήτων του νομού. 

Αν ο φορέας από τους ανωτέρω που προσλαμβάνει ε¬ 
δρεύει σε νησί, πληντης Κρήτης, μετά τους υποψηφίους 
που είναι δημότες του δήμου ή της κοινότητας ακολου¬ 
θούν οι υποψήφιοι που είναι δημότες των άλλων δήμων ή 
κοινοτήτωντου νησιού και έπονται οι υποψήφιοι που είναι 
δημότες των υπόλοιπων δήμων ή κοινοτήτων του νομού. 

Αν ο φορέας που προσλαμβάνει είναι υπηρεσία του Δη¬ 
μοσίου ή νομικού προσώπου (πλην δήμων ή κοινοτήτων), 
προτάσσονται οι υποψήφιοι που είναι δημότες του δήμου 
ή της κοινότητας του νομού στον οποίο εδρεύει η υπηρε¬ 
σία που προσλαμβάνει. 

Αν ο φορέας που προσλαμβάνει είναι υπηρεσία του Δη¬ 
μοσίου ή νομικού προσώπου (πλην δήμων ή κοινοτήτων) 
και εδρεύει σε νησί, προτάσσονται οι υποψήφιοι που είναι 
δημότες των δήμων ή κοινοτήτων του νησιού και ακολου¬ 
θούν οι υποψήφιοι που είναι δημότες των άλλων δήμων 
και κοινοτήτων νομού στον οποίο ανήκει το νησί. 

Η σειρά κατάταξης των υποψηφίων που έχουν το κριτή¬ 
ριο της εντοπιότητας καθορίζεται μεταξύ τους με τα ακό¬ 
λουθα κριτήρια: 

1. Χρόνος ανεργίας 

Χίλιες (1.000) μονάδες για τέσσερις μήνες ανεργίας και 
πενήντα (50) μονάδες ανά μήνα ανεργίας άνω των τεσσά¬ 
ρων (4) μηνών, με ανώτατο όριο τους δώδεκα (12) μήνες. 

Άνεργος για την εφαρμογή της παρούσας παραγρά¬ 
φου θεωρείται ο υποψήφιος που έχει τέσσερις (4) τουλά¬ 
χιστον μήνες ανεργίας. Για την εφαρμογή της παρούσας 
παραγράφου θεωρείται επίσης χρόνος ανεργίας και ο 
χρόνος παρακολούθησης προγραμμάτων επαγγελματι¬ 
κής κατάρτισης του Ο.Α.Ε.Δ. από υποψηφίους οι οποίοι 
ήταν άνεργοιτουλάχιστον επίτετράμηνο κατά το χρόνο έ¬ 
νταξής τους στο πρόγραμμα. 

2. Αριθμός τέκνων πολύτεκνης οικογένειας 

α) Πενήντα (50) μονάδες για κάθε τέκνο πολύτεκνου υ¬ 
ποψηφίου, 

β) πενήντα (50) μονάδες για κάθε μέλος προκειμένου 
για υποψηφίους που έχουν την ιδιότητα τέκνου πολύτε¬ 
κνης οικογένειας. 

Τις ανωτέρω μονάδες δύναται να λάβει μόνο ένα μέλος 
της ίδιας οικογένειας κατά το ίδιο ημερολογιακό έτος 
στον ίδιο φορέα. 

3. Αριθμός ανήλικων τέκνων 

Τριάντα (30) μονάδες για καθένα από τα δύο πρώτα τέ¬ 
κνα και πενήντα (50) μονάδες για το τρίτο τέκνο. 

4. Βαθμός βασικού τίτλου σπουδών, μόνο για τις κατη¬ 
γορίες ΠΕ, ΤΕ και ΔΕ 

Οι μονάδες του βαθμού του τίτλου σπουδών με δύο δε¬ 
καδικά ψηφία των κατηγοριών ΠΕ καιΤΕ πολλαπλασιάζο- 
νται με τον αριθμό είκοσι (20) και εκείνες του βαθμού του 
τίτλου της κατηγορίας ΔΕ με τον αριθμό δέκα (10). 

Ως τίτλος σπουδών νοείται ο εκάστοτε απαιτούμενος α¬ 
πό την ανακοίνωση. 

5. Ηλικία 

Για υποψηφίους ηλικίας έως τριάντα (30) ετών τρεις (3) 

μονάδες ανά έτος με αφετηρία υπολογισμού το κατά πε¬ 
ρίπτωση κατώτερο όριο ηλικίας, όπως αυτό καθορίζεται 
με την οικεία ανακοίνωση. 

Για υποψηφίους άνω των τριάντα (30) ετών δύο (2) μο¬ 
νάδες ανά έτος. 

Ο υπολογισμός της ηλικίας γίνεται με βάση το έτος γέν¬ 
νησης. 

6. Εμπειρία 

Τριάντα (30) μονάδες για έξι (6) μήνες εμπειρίας και πέ¬ 
ντε (5) μονάδες ανά μήνα εμπειρίας άνω του εξαμήνου, με 
ανώτατο όριο τα πέντε (5) έτη. 

Οι μονάδες της εμπειρίας προσμετρώνται μόνο στην 
περίπτωση κατά την οποία αυτή ορίζεται ως προσόν από 
την οικεία ανακοίνωση απασχόλησης. 

Ως εμπειρία νοείται η απασχόληση με σχέση εργασίας 
ή σύμβαση έργου στο δημόσιο ή τον ιδιωτικό τομέα ή ά¬ 
σκηση επαγγέλματος σε καθήκοντα ή έργα συναφή με το 
γνωστικό αντικείμενο του τίτλου σπουδών ή με το αντικεί¬ 
μενο της προς πλήρωση θέσης, μετά την απόκτηση του 
βασικού τίτλου σπουδών με τον οποίο ο υποψήφιος μετέ¬ 
χει στη διαγωνιστική διαδικασία και κατά τις περιπτώσεις 
για τις οποίες απαιτείται άδεια άσκησης επαγγέλματος, 
μετά τη λήψη της άδειας. 

Επί ισοβαθμίας υποψηφίων στη συνολική βαθμολογία 
προηγείται αυτός που έχειτις περισσότερες μονάδες στο 
πρώτο κριτήριο και, αν αυτές συμπίπτουν, αυτός που έχει 
τις περισσότερες μονάδες στο δεύτερο κριτήριο και ού- 
τω καθεξής. 

Υποψήφιοςπου είναι ταυτόχρονα πολύτεκνος και τέκνο 
πολύτεκνης οικογένειας δικαιούται να κάνει χρήση της 
προσφορότερης βαθμολογικά εκ των δύο ιδιοτήτων, α¬ 
ποκλεισμένης της αθροιστικής βαθμολόγησης. 

Β. Αν δεν καλυφθεί ο αριθμός των προσλαμβανομένων 
από υποψηφίους της περίπτωσης Α', προσλαμβάνονται 
υποψήφιοι που είναι μόνιμοι κάτοικοι άλλων νομών. Η με¬ 
ταξύ τους σειρά καθορίζεται με τα κριτήρια της περίπτω¬ 
σης Α'.» 

2. Το τελευταίο εδάφιο της παρ. 12 του άρθρου 21 του 
Ν. 2190/1994, όπως αντικαταστάθηκε με το άρθρο 1 παρ. 
18του Ν. 2247/1994, αντικαθίσταται ως εξής: 

«Για τη σειρά κατάταξης μεταξύ των εχόντων εμπειρία 
εφαρμόζονται τα κριτήρια της παρ. 11, παραλειπομένου 
του κριτηρίου του τίτλου σπουδών.» 

3. Η παράγραφος 14του άρθρου 21 του Ν. 2190/1994, 
όπως αντικαταστάθηκε μετηνπαρ. 6του άρθρου 5του Ν. 
2527/1997, αντικαθίσταται ως ακολούθως: 

«14. Αν για την πρόσληψη προσωπικού του παρόντος 
άρθρου απαιτούνται προσόντα ειδικού επιστημονικού 
προσωπικού, η σειρά κατάταξης μεταξύ των υποψηφίων 
κάθε ειδικότητας καθορίζεται κατ’ εφαρμογή των κριτη¬ 
ρίων της παρ. 2 (Α'- Γ)του άρθρου 18 του παρόντος.» 

4. Στο τέλος της παρ.15 του άρθρου 21 του Ν. 
2190/1994, όπως αυτή συμπληρώθηκε με την παρ. 7 του 
άρθρου 5 του Ν. 2527/1997, προστίθεται το ακόλουθο ε¬ 
δάφιο: 

« Όταν το καταλογιστέο όργανο είναι νομάρχης ή δή¬ 
μαρχος ή πρόεδρος κοινότητας ή άλλο αιρετό μέλος του 
νομαρχιακού ή δημοτικού ή κοινοτικού συμβουλίου ή 
πρόεδρος ή μέλος διοικητικού συμβουλίου, συνδέσμου 


Ο.Τ.Α. πρώτου ή δεύτερου βαθμού ή πρόεδρος ή μέλος 
διοικητικού συμβουλίου δημοτικής ή κοινοτικής επιχείρη¬ 
σης ή επιχείρησης νομαρχιακής αυτοδιοίκησης ή πρόε¬ 
δρος ή μέλος διοικητικού συμβουλίου νομικού προσώπου 
δημοσίου δικαίου ή ιδρύματος Ο.Τ.Α. πρώτου ή δεύτερου 
βαθμού, τον καταλογισμό ενεργεί ο Γ ενικός Γ ραμματέας 
της οικείας Περιφέρειας.» 

5. Ηπαρ. 17του άρθρου 21 του Ν. 2190/1994 καταργεί- 
ται. 

ΤΡΙΤΟ ΚΕΦΑΛΑΙΟ 
ΛΟΙΠΕΣ ΣΥΝΑΦΕΙΣ ΡΥΘΜΙΣΕΙΣ 

Άρθρο 10 

Ειδικά θέματα που σχετίζονται με προσλήψεις 

1. Με απόφαση του Υπουργού Εσωτερικών, Δημόσιας 
Διοίκησης και Αποκέντρωσης, που εκδίδεται μετά από 
πρόταση της Ολομέλειας του Α.Σ.Ε.Π. και δημοσιεύεται 
στην Εφημερίδα της Κυβερνήσεως, καθορίζονται τα πά¬ 
για μέρη του περιεχομένου των προκηρύξεων, ώστε οι ε¬ 
φεξής εκδιδόμενες προκηρύξεις να παραπέμπουν στην 
ανωτέρω απόφαση για τα θέματα και τις πληροφορίες 
που περιέχονται σε αυτήν. 

2. Ταπροβλεπόμενα παράβολα υποβολής αίτησης (άρ¬ 
θρο 16 παρ. 6 του Ν. 2190/1994) και ένστασης (άρθρο 7 
παρ. 4του Ν. 2527/1997) ορίζονται σε πέντε (5) και είκοσι 
πέντε (25) ευρώ, αντιστοίχως, και ισχύουν και για τις δια¬ 
δικασίες διορισμού ή πρόσληψης των φορέων που ελέγ¬ 
χονται από το Α.Σ.Ε.Π.. 

3. Η αμοιβή των μελών των επιτροπών επιλογής προσω¬ 
πικού των φορέων που ελέγχονται από το Α.Σ.Ε.Π. καθο¬ 
ρίζεται με κοινή απόφαση των Υπουργών Εσωτερικών, 
Δημόσιας Διοίκησης και Αποκέντρωσης και Οικονομίας 
και Οικονομικών. 

4. Οι προκηρύξεις πλήρωσης θέσεων ή πρόσληψης 
προσωπικού με σύμβαση εργασίας ιδιωτικού δικαίου αο¬ 
ρίστου χρόνου των φορέων που υπάγονται στον έλεγχο 
του Α.Σ.Ε.Π. δημοσιεύονται όλες στην Εφημερίδατης Κυ¬ 
βερνήσεως (τεύχος προκηρύξεων Α.Σ.Ε.Π.), ανεξάρτητα 
από τον κλάδο ή ειδικότητα προσωπικού. 

5. Οι φορείς που υπάγονται στην παρ. 3 του άρθρου 1 
του Ν. 2527/1997 προσλαμβάνουν και το μη διοικητικό 
προσωπικό όλωντων κατηγοριών (ΠΕ, ΤΕ, ΔΕ, ΥΕ) κατ’ ε¬ 
φαρμογή των διατάξεων του άρθρου 18του Ν. 2190/1994. 

6. Φορείς του δημόσιου τομέα που εξαιρούνται από το 
σύστημα προσλήψεων του Ν. 2190/1994 ή φορείς των ο¬ 
ποίων οι προσλήψεις ελέγχονται από το Α.Σ.Ε.Π., καθώς 
και μη υπαγόμενες σε αυτό επιχειρήσεις κοινής ωφέλειας 
ή ανώνυμες εταιρείες, στις οποίες μετέχει το Δημόσιο ή 
Ν.Π.Δ.Δ. ή Ο.Τ.Α. πρώτου ή δεύτερου βαθμού ή δημόσιες 
επιχειρήσεις, δύνανται να ζητούν από το Α.Σ.Ε.Π. να διε¬ 
νεργήσει αυτό τις διαδικασίες διορισμού ή πρόσληψης 
προσωπικού τους σύμφωνα με τις διατάξεις του Ν. 
2190/1994, αναλαμβάνοντας την απόδοση των σχετικών 
δαπανών. Επί του αιτήματος αποφασίζειτο Α.Σ.Ε.Π..Το α¬ 
νωτέρω εδάφιο εφαρμόζεται αναλόγως και για την πρό¬ 
σληψη προσωπικού που υπάγεται στην παρ. 2 του άρ¬ 
θρου 14του Ν. 2190/1994. 

7. Στους προέδρους ιδρυμάτων ή νομικών προσώπων 
δημοσίου δικαίου ή επιχειρήσεων ή συνδέσμων των 

Ο.Τ.Α. που παραβιάζουν τις διατάξεις του Ν. 2190/1994 ή 
τηςπαρ. 3 του άρθρου 1 του Ν. 2527/1997, εφόσον είναι 
αιρετά όργανα των Ο.Τ.Α., εφαρμόζονται οι διατάξεις πε¬ 
ρί πειθαρχικής ευθύνης του Δημοτικού και Κοινοτικού 
Κώδικα (Π.Δ. 410/1995, ΦΕΚ231 Α') ήτου Κώδικα Νομαρ¬ 
χιακής Αυτοδιοίκησης (Π.Δ. 30/1996, ΦΕΚ 21 Α'), αντί¬ 
στοιχα, όπως ισχύουν, βάσει αιτιολογημένης εκθέσεως ε¬ 
πιθεωρητή του Α.Σ.Ε.Π. που διαπιστώνει την παράβαση 
και που αποστέλλεται στον Γενικό Γραμματέα της οικείας 
Περιφέρειας. 

8. Οργανισμοί τοπικής αυτοδιοίκησης πρώτου βαθμού, 
νομικά πρόσωπα δημοσίου δικαίου ή ιδρύματα που ανή¬ 
κουν σε αυτούς, σύνδεσμοι και επιχειρήσεις τους, οι ο¬ 
ποίοι διεξάγουν οι ίδιοι, σύμφωνα με τις ισχύουσες διατά¬ 
ξεις, τις διαδικασίες πρόσληψης τακτικού προσωπικού 
τους και προσωπικού με σύμβαση εργασίας ιδιωτικού δι¬ 
καίου αορίστου χρόνου υποχρεούνται να καταρτίζουν, να 
αναρτούν και να αποστέλλουν στο Α.Σ.Ε.Π. τους πίνακες 
κατάταξης των υποψηφίων εντός τριμήνου το αργότερο 
από τη λήξη της προθεσμίας υποβολής των αιτήσεων. Σε 
περίπτωση αδικαιολόγητης υπέρβασης του ανωτέρω 
χρονικού ορίου, διαπιστουμένης κατά τον έλεγχο του 
Α.Σ.Ε.Π., οι υπεύθυνοι διώκονται πειθαρχικώς για παρά¬ 
βαση υπηρεσιακού καθήκοντος. Αν υπεύθυνοι της αδι¬ 
καιολόγητης καθυστέρησης είναι δήμαρχοι ή πρόεδροι 
κοινοτήτων ή μέλη δημοτικών ή κοινοτικών συμβουλίων ή 
πρόεδροι ή μέλη διοικητικών συμβουλίων δημοτικών ή 
κοινοτικών νομικών προσώπων δημοσίου ή ιδιωτικού δι¬ 
καίου, που είναι και αιρετά μέλη της διοίκησης του οικεί¬ 
ου δήμου ή κοινότητας, διώκονται πειθαρχικώς κατά τις 
οικείες διατάξεις του Δημοτικού και Κοινοτικού Κώδικα, 
ύστερα από έκθεση επιθεωρητή του Α.Σ.Ε.Π. που διαβι¬ 
βάζεται στον Γ ενικό Γ ραμματέα Περιφέρειας της οικείας 
Περιφέρειας, ο οποίος υποχρεούται να κινήσειτη σχετική 
πειθαρχική διαδικασία. 

9. Σε περίπτωση μη σύνταξης, μη ανάρτησης ή μη υπο¬ 
βολής στο Α.Σ.Ε.Π. των πινάκων κατάταξης από τους φο¬ 
ρείς της προηγούμενης παραγράφου ή μη σύνταξης των 
οριστικών πινάκων εντός δύο (2) μηνών μετά την παραλα¬ 
βή της σχετικής έκθεσης ελέγχου από το Α.Σ.Ε.Π., καθώς 
και στην περίπτωση της μη αποστολής των πινάκων διο- 
ριστέωνπρος δημοσίευση στην Εφημερίδα της Κυβερνή- 
σεως ή μη διορισμού των διοριστέων, οι υπεύθυνοι διώ¬ 
κονται ποινικώς για παράβαση καθήκοντος κατά τις δια¬ 
τάξεις του άρθρου 259 του Ποινικού Κώδικα ύστερα από 
έκθεση του Επιθεωρητή του Α.Σ.Ε.Π.. 

10. Με την επιφύλαξη των διατάξεων των οργανισμών ή 
κανονισμώντων οικείων φορέων, η γνώση ξένης γλώσσας 
καιτο επίπεδο αυτής ως προϋποθέσεις διορισμού μπορεί 
να καθορίζονται με τη σχετική προκήρυξη κατόπιν απο- 
φάσεως του οικείου φορέα. 

11. Καταργείται το ανώτατο όριο ηλικίας πρόσληψης ή 
διορισμού στο Δημόσιο, τα Ν.Π.Δ.Δ., Ο.Τ.Α. α' και β' βαθ¬ 
μού και τα Ν. Π. I .Δ. του δημόσιου τομέα της παρ. 1 του άρ¬ 
θρου 14 του Ν. 2190/1994, όπως αυτό ισχύει, και της παρ. 
3του άρθρου 1 του Ν. 2527/1997, καθώς καιτο ανώτατο 
όριο ηλικίας τοποθέτησης ή πρόσληψης των προστατευ- 
όμενων ατόμων του Ν. 2643/1998 που ορίζεται στο πρώ¬ 
το εδάφιο της παρ. 7 του άρθρου 8 του ίδιου νόμου. Ειδι¬ 
κά όρια ηλικίας που απαιτούνται από τη φύση και τις ιδι¬ 
αιτερότητες των καθηκόντων των προς πλήρωση θέσεων 


μπορεί να καθορίζονται με την οικεία προκήρυξη, μετά α¬ 
πό γνώμη του οικείου φορέα και απόφαση του Υπουργού 
Εσωτερικών, Δημόσιας Διοίκησης και Αποκέντρωσης. 

12. Αποφάσεις διορισμού υπαλλήλων του Δημοσίου, 
Ν.Π.Δ.Δ. και Ο.Τ.Α. πρώτου και δεύτερου βαθμού, οι ο¬ 
ποίες δεν δημοσιεύθηκαν εκ παραδρομής στην Εφημερί¬ 
δα της Κυβερνήσεως, δημοσιεύονται με αναδρομική ισχύ 
από την ημερομηνία ανάληψης υπηρεσίας. 

13. Ως προσόν διορισμού σε θέσεις κλάδων ΠΕ Πληρο¬ 
φορικής καιΤΕ Πληροφορικής, σε περίπτωση που δεν κα¬ 
θίσταται δυνατή η πλήρωση κενών θέσεων από υποψηφί¬ 
ους με τα προσόντα των άρθρων 6 και 14του Π.Δ. 50/2001 
αντιστοίχως, επιτρέπεται για τις θέσεις κλάδου ΠΕ Πλη¬ 
ροφορικής ο διορισμός υποψηφίων με πτυχία ή διπλώμα¬ 
τα Α.Ε.Ι. της ημεδαπής ή ισότιμα της αλλοδαπής και για 
τις θέσεις κλάδου ΤΕ Πληροφορικής υποψηφίων με πτυ¬ 
χία ή διπλώματα Τ.Ε.Ι. της ημεδαπής ή ισότιμων της αλ¬ 
λοδαπής σε ειδικότητα που ορίζεται κάθε φορά με την 
προκήρυξη, ύστερα από αίτημα του οικείου φορέα και έ¬ 
γκριση του Α.Σ.Ε.Π., καθώς και εμπειρία δύο τουλάχιστον 
ετών στο αντικείμενο των θέσεων. 

14. Από τη δημοσίευση του νόμου αυτού και εφεξής, υ¬ 
πάλληλοι οι οποίοι διορίζονται, μετατάσσονται ή μεταφέ- 
ρονται σε παραμεθόριο ή προβληματική περιοχή και οι ο¬ 
ποίοι τυγχάνουν ειδικών ευεργετημάτων, υποχρεούνται 
να παραμείνουν στην υπηρεσία τοποθέτησής τους για μία 
τουλάχιστον δεκαετία. 

Κάθε πράξη που συνεπάγεται απόσπαση, μετάθεση, 
μετάταξη ή μεταφορά πριν από τη συμπλήρωση της δε¬ 
καετούς υποχρεωτικής παραμονής στην υπηρεσία τοπο¬ 
θέτησης είναι αυτοδικαίως άκυρη. Στις διατάξεις της πα¬ 
ραγράφου αυτής υπάγονται και όσοι μοριοδοτούνται και 
προσλαμβάνονται, λόγω εντοπιότητας, σύμφωνα με τις 
διατάξεις του νόμου αυτού. 

Κάθε άλλη γενική ή ειδική διάταξη που επιτρέπει την α¬ 
πόσπαση, μετάθεση ή μετάταξη από τις περιοχές αυτές 
καταργείται, με εξαίρεση τις διατάξεις της παρ. 3 του άρ¬ 
θρου 48τουΝ. 1943/1991 (ΦΕΚδΟΑ'), που προβλέπει την 
απόσπαση υπαλλήλων για το χρόνο της φοίτησής τους 
στην Εθνική Σχολή Δημόσιας Διοίκησης. Αποσπάσεις που 
έγιναν πριντη δημοσίευση του νόμου αυτού βάσει ειδικών 
διατάξεων διατηρούνται σε ισχύ. 

15. Όπου στις διατάξεις των άρθρων 17-19 του Ν. 
2190/1994 αναφέρεταιη φράση «πίνακες επιτυχίας» αυτή 
αντικαθίσταται με τη φράση «πίνακες κατάταξης υποψη¬ 
φίων». 

Άρθρο 11 

Καθορισμός θέσεων προστατευόμενων ατόμων 

1. Το πρώτο εδάφιο της παρ. 1 του άρθρου 3 του Ν. 
2643/1998 (ΦΕΚ 220 Α'), όπως αντικαταστάθηκε με την 
παρ. 3 του άρθρου 31 του Ν. 2956/2001 (ΦΕΚ 258 Α') και 
αντικαταστάθηκε εκ νέου με την παρ. 3 του άρθρου 48 του 
Ν. 2972/2001 (ΦΕΚ 291 Α'), αντικαθίσταται ως εξής: 

«1. Οι δημόσιες υπηρεσίες, τα νομικά πρόσωπα δημοσί¬ 
ου δικαίου (Ν.Π.Δ.Δ.) και οι οργανισμοί τοπικής αυτοδιοί¬ 
κησης (Ο.Τ.Α.) και των δύο βαθμών υποχρεούνται να διο¬ 
ρίζουν ή να προσλαμβάνουν πρόσωπα προστατευόμενα 
από το άρθρο 1, χωρίς διαγωνισμό ή επιλογή, σε εγκεκρι¬ 
μένες θέσεις που αντιστοιχούν στο πέντε τοις εκατό (5%) 
του συνόλου των προς προκήρυξη θέσεων του οικείου 

φορέα. Προς τούτο ο οικείος φορέας πριν αποστείλει στο 
Α.Σ.Ε.Π. το αίτημά του για προκήρυξη θέσεων ή πριν εκ- 
δώσειτην προκήρυξη, αν την εκδίδει ο ίδιος, αποστέλλει 
το σύνολο των θέσεων που θα προκηρυχθούν κατά κατη¬ 
γορία και κλάδο ή ειδικότητα και κατά νομαρχία στο Υ¬ 
πουργείο Εργασίας και Κοινωνικών Ασφαλίσεων, προκει- 
μένου να εκδοθεί η υπουργική απόφαση της παρούσας 
παραγράφου, η οποία εφεξής περιορίζεται σε απόφαση 
του Υπουργού Εργασίας και Κοινωνικών Ασφαλίσεων.» 

2. Στο τέλος της παρ. 6 του άρθρου 3 του Ν. 2643/1998 
προστίθεται το ακόλουθο εδάφιο: 

«Για τον προσδιορισμό των θέσεων που προκύπτουν 
βάσει των ποσοστών της παρούσας παραγράφου εφαρ¬ 
μόζεται η διαδικασία της παρ. 1 του παρόντος άρθρου.» 

ΤΕΤΑΡΤΟ ΚΕΦΑΛΑΙΟ 
Ρυθμίσεις για το Α.Σ.Ε.Π. 

Άρθρο 12 

1. Συνιστώνται στο Α.Σ.Ε.Π. σαράντα (40) θέσεις ειδι¬ 
κευμένου επιστημονικού προσωπικού η πλήρωση των ο¬ 
ποίων γίνεται μετά την 1.6.2003. 

2. Προσόντα διορισμού ορίζονται τα ακόλουθα: 

Πτυχίο Α.Ε.Ι. της ημεδαπής ή ισότιμο της αλλοδαπής, 

τίτλος μεταπτυχιακών σπουδών ετήσιας τουλάχιστον 
φοίτησης και εμπειρία τριών (3) τουλάχιστον ετών. 

Η άριστη ή πολύ καλή γνώση ξένης γλώσσας αποτελεί 
συνεκτιμώμενο στοιχείο για την αξιολόγηση των υποψη¬ 
φίων. 

Τα κωλύματα διορισμού του Υπαλληλικού Κώδικα ισχύ¬ 
ουν και για τις θέσεις του ειδικευμένου επιστημονικού 
προσωπικού. Με την προκήρυξη πλήρωσης των θέσεων 
εξειδικεύονται κάθε φορά οι απαιτούμενοι κατά θέση τίτ¬ 
λοι σπουδών, βασικοί και μεταπτυχιακοί, καθώς και η α- 
παιτούμενη εμπειρία, ανάλογα με τις ανάγκες του 
Α.Σ.Ε.Π.. 

3. Η επιλογή του ειδικευμένου επιστημονικού προσωπι¬ 
κού γίνεται σύμφωνα με τις διατάξεις της παρ. 1 του άρ¬ 
θρου 4 του παρόντος νόμου. Ο διορισμός γίνεται με από¬ 
φαση του Προέδρου του Α.Σ.Ε.Π., που δημοσιεύεται σε 
περίληψη στην Εφημερίδα της Κυβερνήσεως. 

4. Το ειδικευμένο επιστημονικό προσωπικό έχει την ι¬ 
διότητα του τακτικού δημοσίου υπαλλήλου. Με κανονι¬ 
στική απόφαση της Ολομέλειας του Α.Σ.Ε.Π., που δημο¬ 
σιεύεται στην Εφημερίδα της Κυβερνήσεως, μπορεί να γί¬ 
νεται διαβάθμιση των θέσεων του προσωπικού αυτού και 
να καθορίζονται τα αντίστοιχα καθήκοντα ανάλογα με τις 
ειδικότητες αυτού. Κατά τα λοιπά, για την υπηρεσιακή κα¬ 
τάσταση του ειδικευμένου επιστημονικού προσωπικού ε¬ 
φαρμόζονται αναλόγως οι διατάξεις του Υπαλληλικού 
Κώδικα. Όπου για την εφαρμογή τους προβλέπεται γνώ¬ 
μη ή απόφαση υπηρεσιακού συμβουλίου, ασκεί την αρ¬ 
μοδιότητα αυτή η Ολομέλεια του Α.Σ.Ε.Π.. Τα όργανα και 
ο τρόπος αξιολόγησης του ειδικευμένου επιστημονικού 
προσωπικού καθορίζονται με τον κανονισμό λειτουργίας 
του Α.Σ.Ε.Π.. Για την επικουρική ασφάλιση του προσωπι¬ 
κού αυτού εφαρμόζονται οι διατάξεις του άρθρου 9 του 
Ν. 2190/1994, όπως ισχύει. Με απόφαση των Υπουργών 
Εσωτερικών, Δημόσιας Διοίκησης και Αποκέντρωσης και 
Οικονομίας και Οικονομικών και με βάση τη διαβάθμιση 
των θέσεων κατά το δεύτερο εδάφιο της παρούσας πα¬ 


ραγράφου καθορίζονται οι αποδοχές του προσωπικού 
του παρόντος άρθρου. 

5. Καθήκοντα βοηθού επιθεωρητή, κατά το άρθρο 8του 
Ν. 2190/1994, μπορεί να ανατίθενται και σε μέλη του ειδι¬ 
κευμένου επιστημονικού προσωπικού. Στην περίπτωση 
αυτή ο βοηθός επιθεωρητής μπορεί να διεξάγει όλες τις α- 
παιτούμενες ενέργειες και πράξεις επιθεώρησης. Η έκθε¬ 
ση επιθεώρησης όμως γίνεται μόνο από τον επιθεωρητή. 

6. Η κατά το άρθρο 10 του Ν. 2190/1994 ετήσια έκθεση 
του Α.Σ.Ε.Π. δημοσιεύεται στην Εφημερίδα της Κυβερνή¬ 
σεως. 

Άρθρο 13 

1. Με τον κανονισμό λειτουργίας του Α.Σ.Ε.Π., που εκ- 
δίδεται εντός δώδεκα μηνών από τη δημοσίευση του πα¬ 
ρόντος, ιδρύονται αποκεντρωμένα τμήματά του σε όλες 
τις έδρες των Περιφερειών πληντης Περιφέρειας Αττικής 
και καθορίζεται η στελέχωσή τους. 

2. Η αρμοδιότητατωναποκεντρωμένωντμημάτωνπερι- 
λαμβάνει οπωσδήποτε τον έλεγχο των διαδικασιών πρό¬ 
σληψης προσωπικού με σύμβαση εργασίας ιδιωτικού δι¬ 
καίου ορισμένου χρόνου, κατά το άρθρο 21 του Ν. 
2190/1994 ή κατ’ άλλες ειδικές διατάξεις. Οι αρμοδιότη- 
τεςτωντμημάτων επί άλλων θεμάτων καθορίζονται μετον 
κανονισμό λειτουργίας του Α.Σ.Ε.Π.. 

3. Με τον κανονισμό λειτουργίας του Α.Σ.Ε.Π. ορίζεται 
και ο αριθμός των θέσεων, κατά κατηγορία και κλάδο, του 
προσωπικούτης Γραμματείαςτου Α.Σ.Ε.Π. που διατίθεται 
για τη στήριξη του έργου των αποκεντρωμένωντμημάτων. 

ΠΕΜΠΤΟ ΚΕΦΑΛΑΙΟ 
Τελικές και μεταβατικές διατάξεις - Ισχύς 

Άρθρο 14 

Μεταβατικές διατάξεις 

1. Διαδικασίες πλήρωσης θέσεων ή πρόσληψης προ¬ 
σωπικού , για τις οποίες η σχετική προκήρυξη έχει εκδοθεί 
κατά την έναρξη της ισχύος των διατάξεων του παρόντος 
νόμου, ολοκληρώνονται με βάση τις διατάξεις που ίσχυαν 
κατά το χρόνο έκδοσης της προκήρυξης. 

2. Προκηρύξεις πλήρωσης θέσεων ή πρόσληψης προ¬ 
σωπικού φορέων της παρ. 3 του άρθρου 1 του ν. 2527/ 
1997, που έχουν εκδοθεί έως την έναρξη της ισχύος της 
παρ. 4 του άρθρου 10 του παρόντος και δεν δημοσιεύθη- 
καν στην Εφημερίδα της Κυβερνήσεως, είναι έγκυρες. 

3. Οι διατάξεις του άρθρου 11 του παρόντος δεν εφαρ¬ 
μόζονται επί αιτημάτων δημοσίων υπηρεσιών, νομικών 
προσώπων δημοσίου δικαίου (Ν.Π.Δ.Δ.) και οργανισμών 
τοπικής αυτοδιοίκησης και των δύο βαθμών για προκήρυ¬ 
ξη πλήρωσης θέσεων που έχουν αποσταλεί στο Α.Σ.Ε.Π. 
έως την έναρξη της ισχύος του. 

4. Η προθεσμία για την υποβολή των αιτήσεων, όπως 
αυτή καθορίζεται στο άρθρο 17 παρ. 5 περίπτωση α' του 
Ν. 2839/2000, παρατείνεται από τότε που έληξε και λήγει 
δύο (2) μήνες μετά τη δημοσίευση του παρόντος. 

Άρθρο 15 

Διαφορές που αναφύονται κατά την εκλογική 

διαδικασία στους οργανισμούς τοπικής αυτοδιοίκησης 

1. Το άρθρο 245 του Κώδικα Διοικητικής Δικονομίας (Ν. 
2717/1999, ΦΕΚ97Α') αντικαθίσταται ως εξής: 

«1. Καθ’ ύλην αρμόδιο δικαστήριο προς εκδίκαση των 
κατά το προηγούμενο άρθρο διαφορών είναι, σε πρώτο 
και σε τελευταίο βαθμό, αν μεν πρόκειται για εκλογή σε 
νομαρχιακή αυτοδιοίκηση το εφετείο, αν, δε, πρόκειται 
για εκλογή σε δήμοή κοινότητα, τοτριμελέςπρωτοδικείο. 

2. Κατά τόπο αρμόδιο δικαστήριο είναι εκείνο στην πε¬ 
ριφέρεια του οποίου έχει την έδρα του ο οικείος οργανι¬ 
σμός τοπικής αυτοδιοίκησης.» 

2. Οι παράγραφοι 1 και 2 του άρθρου 246 του Κώδικα Δι¬ 
οικητικής Δικονομίας αντικαθίστανται ως εξής: 

«1. Για την σε πρώτο και σε τελευταίο βαθμό επίλυση 
των διαφορών του άρθρου 244 ασκείται ένσταση. 

2. Η ένσταση στρέφεται κατά των δια της προσβαλλό¬ 
μενης πράξης ανακηρυχθέντων υποψηφίων, καθώς και 
των επιτυχόντων και επιλαχόντων των οικείων συνδυα¬ 
σμών, για τους οποίους αμφισβητείται με αυτήν η ανακή¬ 
ρυξη ή η εκλογή τους, αντιστοίχως.» 

3. Η παράγραφος 2 του άρθρου 253 του Κώδικα Διοικη¬ 
τικής Δικονομίας αντικαθίσταται ως εξής: 

«2. Κεκυρωμένο αντίγραφο του δικογράφου της ένστα¬ 
σης μαζί με την πράξη ορισμού δικασίμου και εισηγητή - 
δικαστή, επιδίδεται, με τη φροντίδα του ενισταμένου, το 
αργότερο επτά (7) ημέρες πριν από την πρώτη δικάσιμο, 
προς εκείνους των οποίων αμφισβητείται με την ένσταση 
η ανακήρυξη ή η εκλογή και θα επιδράσει επί του κύρους 
τους, αντιστοίχως, η απόφαση του δικαστηρίου. 

Η ίδια ένσταση κοινοποιείται, εντός της ανωτέρω προ¬ 
θεσμίας, και προς τους επικεφαλής των οικείων εκλογι¬ 
κών συνδυασμών.» 

4. α. Οι παράγραφοι 1 και 2 του άρθρου 255 του Κώδικα 
Διοικητικής Δικονομίας αντικαθίστανται ως εξής: 

«1. Στη δίκη ενώπιον του πρωτοδικείου ή του εφετείου 
μπορεί να παρέμβει προσθέτως, υπέρ οποιουδήποτε από 
τους κυρίους διαδίκους, όποιος έχει έννομο, προς τούτο, 
συμφέρον. Η παρέμβαση ασκείται με δικόγραφο, που κα¬ 
τατίθεται στη γραμματεία του δικαστηρίου στο οποίο εκ- 
κρεμεί η ένσταση και επιδίδεται, με φροντίδα του παρεμ- 
βαίνοντος, στους λοιπούς διαδίκους, το αργότερο τρεις 
(3) ημέρες πριν από την πρώτη δικάσιμο. Με το δικόγρα¬ 
φο της παρέμβασης είναι δυνατόν να προβληθούν και 
πραγματικοί ισχυρισμοί.» 

β. Η παράγραφος 3του ίδιου άρθρου αναριθμείται σε 2. 

5. Η παράγραφος 1 του άρθρου 256 του Κώδικα Διοικη¬ 
τικής Δικονομίας αντικαθίσταται ως εξής: 

«1. Αν ασκηθεί ένσταση, τα πρόσωπα των οποίων με την 
ένσταση αμφισβητείται η εκλογή ή η ανακήρυξη, καθώς 
και εκείνοι στην εκλογή ή ανακήρυξη των οποίων μπορεί 
να επιδράσει η απόφαση που θα εκδοθεί μπορούν, και με¬ 
τά την πάροδο της προθεσμίας της ένστασης, να ασκή¬ 
σουν αντένσταση, ακόμη και αν, κατά οποιονδήποτε τρό¬ 
πο, έχουν αποδεχθεί την προσβαλλόμενη πράξη ή έχουν 
παραιτηθεί από την άσκηση κατ’ αυτής ένστασης.» 

6. Στις παραγράφους 1 και 5 του άρθρου 261 του Κώδι¬ 
κα Διοικητικής Δικονομίας διαγράφονται οι λέξεις «της έ¬ 
φεσης». 

7. Αντικαθίστανται οι ακόλουθες διατάξεις του Δημοτι¬ 
κού και Κοινοτικού Κώδικα (Π.Δ. 410/1995, ΦΕΚ231 Α'). 

α. Η παράγραφος 1 του άρθρου 81 αντικαθίσταται ως ε¬ 
ξής: 

«1. Οι ενστάσεις που έχουν υποβληθεί κατά του κύρους 


των εκλογών των δήμων και των κοινοτήτων εκδικάζονται 
σε πρώτο και σε τελευταίο βαθμό από το τριμελές διοικη¬ 
τικό πρωτοδικείο.» 

β. Το άρθρο 84 αντικαθίσταται ως εξής: 

«1. Διόρθωση των αποφάσεων που κρίνουν τις ενστά¬ 
σεις επιτρέπεται να γίνει από τα δικαστήρια που τις έχουν 
εκδώσει ύστερα από αίτηση ενός εκλογέα, μόνο για να 
συμπληρωθούν ατέλειες και να ερμηνευθούν ασάφειες 
και αοριστίες, ή για να διορθωθούν προφανή λάθη που έ¬ 
γιναν κατά την αρίθμηση των ψήφων ή κατά τον καθορι¬ 
σμό της σειράς των προσώπων που έχουν εκλεγεί. 

2. Το Δικαστήριο στέλνει αντίγραφο των αποφάσεων 
που αφορούν ενστάσεις, χωρίς καθυστέρηση, στο Νο¬ 
μάρχη και στον Γ ενικό Γ ραμματέα της Περιφέρειας. 

Όμοιο αντίγραφο των αποφάσεων στέλνει ο Γενικός 
Γραμματέας της Περιφέρειας στους ενδιαφερομένους 
δήμους και κοινότητες.» 

γ. Το άρθρο 86 αντικαθίσταται ως εξής: 

«1. Κατά των αποφάσεων που εκδόθηκαν σύμφωνα με 
το άρθρο 83 χωρεί αίτηση αναιρέσεως ενώπιον του Συμ¬ 
βουλίου της Επικράτειας μέσα σε προθεσμία δεκαπέντε 
(15) ημερών από την ημερομηνία που δημοσιεύθηκε η α¬ 
πόφαση του τριμελούς διοικητικού πρωτοδικείου. 

2. Γ ια την εκδίκαση της αιτήσεως αναιρέσεως εφαρμό¬ 
ζονται αναλόγως οι διατάξεις των άρθρων 81 παράγρα- 
φος2,82 (εκτός από το εδάφιο τρίτο της παραγράφου 1), 
83 και 84.» 

8. Αντικαθίστανται και τροποποιούνται οι ακόλουθες 
διατάξεις του Κώδικα Νομαρχιακής Αυτοδιοίκησης (Π.Δ. 
30/1996, ΦΕΚ21 Α'). 

α. Στο τέλος της παραγράφου 1 του άρθρου 40 η λέξη 
«πρωτοδικείο» αντικαθίσταται με τη λέξη «εφετείο». 

β. Το πρώτο εδάφιο της παραγράφου 2 του άρθρου 40 
αντικαθίσταται ως εξής: 

«Οι ενστάσεις που έχουν υποβληθεί κατά του κύρους 
των εκλογών εκδικάζονται σε πρώτο και σε τελευταίο 
βαθμό από το αρμόδιο διοικητικό εφετείο.» 

γ. Στο δεύτερο εδάφιο της παραγράφου 2 του άρθρου 40 
η λέξη «πρωτοδικείο» αντικαθίσταται με τη λέξη «εφετείο». 

δ. Το άρθρο 42 αντικαθίσταται ως εξής: 

«1. Διόρθωση των αποφάσεων που κρίνουν τις ενστά¬ 
σεις επιτρέπεται να γίνει από τα δικαστήρια που τις έχουν 
εκδώσει, ύστερα από αίτηση ενός εκλογέα, μόνο για να 
συμπληρωθούν ατέλειες και να ερμηνευθούν ασάφειες 
και αοριστίες ή για να διορθωθούν προφανή λάθη που έ¬ 
γιναν κατά την αρίθμηση των ψήφων ή κατά τον καθορι¬ 
σμό της σειράς των προσώπων που έχουν εκλεγεί. 

2. Το Δικαστήριο στέλνει αντίγραφο των αποφάσεων 
που αφορούν ενστάσεις, χωρίς καθυστέρηση, στο Νο¬ 
μάρχη και στον Γ ενικό Γ ραμματέα της Περιφέρειας.» 

ε. Στο άρθρο 43 οι λέξεις «τριμελές διοικητικό πρωτοδι¬ 
κείο» αντικαθίστανται με τις λέξεις «διοικητικό εφετείο». 

στ. Το άρθρο 44 αντικαθίσταται ως εξής: 

«1. Κατά των αποφάσεων που εκδόθηκαν σύμφωνα με 
το άρθρο 41 χωρεί αίτηση αναιρέσεως ενώπιον του Συμ¬ 
βουλίου της Επικράτειας, μέσα σε προθεσμία δεκαπέντε 
(15) ημερών, από την ημερομηνία που δημοσιεύθηκε η α¬ 
πόφαση του τριμελούς διοικητικού εφετείου. 

2. Γ ια την εκδίκαση της αιτήσεως αναιρέσεως εφαρμό- 

ζονται αναλόγως οι διατάξεις των παραγράφων 2 και 3 (ε¬ 
κτός από το εδάφιο τρίτο) του άρθρου 40 και των άρθρων 
41 και 42. 

3. Αν ακυρωθεί η εκλογή, η ψηφοφορία επαναλαμβάνε¬ 
ται ανάμεσα στους ίδιους υποψηφίους που είχαν ανακη¬ 
ρυχθεί νόμιμα.» 

Άρθρο 16 

Στο Υπουργείο Αιγαίου συνιστώνται 25 θέσεις μόνιμου 
προσωπικού. Η κατανομή των θέσεων αυτών σε κλάδους 
ή ειδικότητες και ο καθορισμός των προσόντων τους θα 
γίνει με προεδρικό διάταγμα, που εκδίδεται με πρόταση 
των Υπουργών Οικονομίας και Οικονομικών, Εσωτερικών, 
Δημόσιας Διοίκησης και Αποκέντρωσης και Αιγαίου. 

Άρθρο 17 

Αιτήσεις υποψηφίων πτυχιούχων Τεχνικών Επαγγελμα¬ 
τικών Εκπαιδευτηρίων (Τ.Ε.Ε.) Α' κύκλου βοηθών νοση¬ 
λευτών, που αποφοίτησαν τον Ιούνιο του έτους 2001 και 
υποβλήθηκαν σε φορείς του δημόσιου τομέα για διορι¬ 
σμό χωρίς την κατοχή άδειας άσκησης επαγγέλματος, γί¬ 
νονται δεκτές σε εκκρεμείς διαδικασίες διορισμού. 

Οι χορηγούμενες σε πτυχιούχους Τ.Ε.Ε. Α'κύκλου βοη¬ 
θούς νοσηλευτές, που αποφοίτησαν τον Ιούνιο του έτους 
2001, άδειες ασκήσεως επαγγέλματος θεωρούνται ότι 
εκδόθηκαν στις 15.6.2001. Οι ενδιαφερόμενοι που δεν έ¬ 
χουν καταθέσει αίτηση για τη χορήγηση της άδειας επαγ¬ 
γέλματος οφείλουν να υποβάλλουν σχετική αίτηση μέσα 
σε προθεσμία δεκαπέντε (15) ημερών από τη δημοσίευση 
αυτού του νόμου. 

Άρθρο 18 

Η θητεία των μελών της Εθνικής Επιτροπής για τα Δι¬ 
καιώματα του Ανθρώπου που μετέχουν στην πρώτη σύν¬ 
θεσή της λήγει, ανεξάρτητα από το χρόνο διορισμού 
τους, τη 15η Μαρτίου 2003. 

Άρθρο 19 

1. Στο άρθρο 4 του Ν. 2863/2000 (ΦΕΚ 262 Α') προστί¬ 
θεται παράγραφος 6 ως εξής: 

«6. Επίσης, το Εθνικό Συμβούλιο Ραδιοτηλεόρασης εί¬ 
ναι αρμόδιο για την έκδοση: 

α) των προκηρύξεων που προβλέπονται στα άρθρα 2 
παρ. 2 εδαφ. α' και 7 παρ. 2 εδαφ. α' του Ν. 2328/1995 
(ΦΕΚ 159 Α'), 

β) της προκήρυξης η οποία εκδίδεται σε εκτέλεση της α¬ 
πόφασης του Υπουργού Τύπου και Μέσων Μαζικής Ενη¬ 
μέρωσης, που προβλέπεται στην παράγραφο 1 του άρ¬ 
θρου 5 του Ν. 2644/1998 (ΦΕΚ 233 Α').» 

2. Διαγωνιστικές διαδικασίες με αντικείμενο τη χορήγη¬ 
ση αδειών για τη λειτουργία των τηλεοπτικών σταθμών ε¬ 
λεύθερης λήψης ή για την παροχή συνδρομητικώντηλεο¬ 
πτικών υπηρεσιών μέσω επίγειων αποκλειστικά πομπών, 
οι οποίες δεν έχουν ολοκληρωθεί κατά την ημερομηνία έ¬ 
ναρξης της ισχύος του παρόντος νόμου και στις οποίες η 
συνδρομή των νόμιμων προϋποθέσεων των αιτούντων έ¬ 
χει ελεγχθεί από τις αρμόδιες υπηρεσίες του Υπουργείου 
Τύπου και Μέσων Μαζικής Ενημέρωσης, κατ’ εφαρμογή 
των διατάξεων του άρθρου 2παρ. 5του Ν. 2328/1995 και 
του άρθρου 5 παρ. 3 εδάφ. α' του Ν. 2644/1998, καταρ- 
γούνται. Για την κατάργηση των διαδικασιών του προη¬ 


γούμενου εδαφίου εκδίδεται σχετική διαπιστωτική πράξη 
του Υπουργού Τύπου και Μέσων Μαζικής Ενημέρωσης. 

3. Οι τηλεοπτικοί σταθμοί περιφερειακής και τοπικής 
εμβέλειας οι οποίοι, κατά την έναρξη της ισχύος του πα¬ 
ρόντος νόμου, θεωρούνται ως νομίμως λειτουργούντες 
σύμφωνα με το άρθρο 17 παρ. 1 του Ν. 2644/1998, εξα¬ 
κολουθούν να θεωρούνται ως νομίμως λειτουργούντες 
μέχρι την πρώτη εφαρμογή του άρθρου 2 παρ. 1 του Ν. 
2328/1995 με την έκδοση αδειών λειτουργίας για την α¬ 
ντίστοιχη γεωγραφική περιοχή. Το προηγούμενο εδάφιο 
εφαρμόζεται αναλόγως για την ισχύ των συμβάσεων πα¬ 
ροχής συνδρομητικών υπηρεσιών μέσω επίγειων απο¬ 
κλειστικά πομπών, τις οποίες είχε καταρτίσει η «Ελληνική 
Ραδιοφωνία - Τηλεόραση Α.Ε» και ήταν σε ισχύ κατά την 
έναρξη της ισχύος του Ν. 2644/1998. Η παράταση της ι¬ 
σχύος των ανωτέρω συμβάσεων εγκρίνεται από τον Υ¬ 
πουργό Τύπου και Μέσων Μαζικής Ενημέρωσης, εφαρ- 
μοζομένου κατά τα λοιπά του τελευταίου εδαφίου της 
παρ. 3του άρθρου 14του Ν. 2644/1998. 

4. Με προεδρικό διάταγμα, που εκδίδεται ύστερα από 
πρόταση του Υπουργού Τύπου και Μέσων Μαζικής Ενη¬ 
μέρωσης, μπορεί να καθορίζονται ειδικότεροι όροι και 
προϋποθέσεις, καθώς και κάθε άλλη λεπτομέρεια σχετι¬ 
κά με τα υποβαλλόμενα, κατ’ εφαρμογή των άρθρων 2 
παρ. 5 και 7 παρ. 3 του Ν. 2328/1995 και 5 παρ. 2 του Ν. 
2644/1998, στοιχεία και λοιπά δικαιολογητικά. Η προθε¬ 
σμία υποβολής των αιτήσεων για χορήγηση άδειας λει- 
τουργίαςτου άρθρου 5του Ν. 2644/1998 δεν μπορεί να εί¬ 
ναι μικρότερη των ενενήντα (90) ημερών. 

Άρθρο 20 

Ρύθμιση διαφόρων θεμάτων αρμοδιότητας Γ ενικής 
Γραμματείας Δημόσιας Διοίκησης 

1. Η διάταξη της παραγράφου 3 του άρθρου 163 του 
Υπαλληλικού Κώδικα που κυρώθηκε με το Ν. 2683/1999 
(ΦΕΚ 19 Α79.2.1999) και τροποποιήθηκε με την παρ. 17 
του άρθρου 15 του Ν. 2839/2000 (ΦΕΚ 196 Α'/12.9.2000) 
αναδιατυπώνεται ως εξής: 

«Στα υπηρεσιακά συμβούλια ως εισηγητές και αναπλη¬ 
ρωτές τους, χωρίς δικαίωμα ψήφου, ορίζονται με απόφα¬ 
ση του οικείου Υπουργού ή του Δ.Σ. του οικείου νομικού 
προσώπου δημοσίου δικαίου οι προϊστάμενοι των υπηρε¬ 
σιών προσωπικού. Ειδικά κατά την εξέταση πειθαρχικών 
υποθέσεων, ως εισηγητής με δικαίωμα ψήφου, ορίζεται, 
σύμφωνα με τη διαδικασία της παραγράφου 1 του άρ¬ 
θρου 134 του παρόντος, ένα από τα μέλη του υπηρεσια¬ 
κού συμβουλίου.» 

2. Η διάταξη της παραγράφου 4 του άρθρου 163 του 
Υπαλληλικού Κώδικα (Ν. 2683/1999, ΦΕΚ 19 Α/9.2.1999) 
που τροποποιήθηκε μετηνπαρ. 17του άρθρου 15τουΝ. 
2839/2000 (ΦΕΚ 196 Α'/12.9.2000) αναδιατυπώνεται ως ε- 

ξή ς: 

«Στο Ειδικό Υπηρεσιακό Συμβούλιο και στο Δευτερο¬ 
βάθμιο Πειθαρχικό Συμβούλιο ως εισηγητές ορίζονται, με 
πράξη του προέδρου, μόνο μέλη τους.» 

3. Η περίπτωση δ' της παραγράφου 2 του άρθρου 163α 
του Υπαλληλικού Κώδικα, που προστέθηκε με το άρθρο 
15 παρ. 18 του Ν. 2839/2000 (ΦΕΚ 196 Α712.9.2000), ό¬ 
πως αντικαταστάθηκε με το άρθρο 6 παρ. 6 εδ. α' του Ν. 
2880/2001 (ΦΕΚ 9 Α'/30.1.2001), αντικαθίσταται από 
1.1.2003 ως εξής: 

«Τον Γενικό Διευθυντή αρμόδιο για θέματα προσωπικού 
του Υπουργείου, στο οποίο υπάγεται η υπηρεσία ή το ο¬ 
ποίο εποπτεύει την υπηρεσία ή το Ν.Π.Δ.Δ. όπου υπηρε¬ 
τεί ο πειθαρχικά διωκόμενος υπάλληλος, με αναπληρω¬ 
τές τους άλλους Γ ενικούς Διευθυντές ή Διευθυντές του ί¬ 
διου ως άνω Υπουργείου, οριζόμενους κατ’ έτος με 
απόφαση του οικείου Υπουργού.» 

4. Στο άρθρο 90 του Υπαλληλικού Κώδικα μετά τις λέ¬ 
ξεις «.των άρθρων 69, 70, 72 και 98.» προστίθενται 

οι λέξεις «καθώς και σύμφωνα με κάθε άλλη ειδική διάτα¬ 
ξη». 

5. Στο άρθρο 5 του Ν. 2738/1999 (ΦΕΚ 180 Α'/9.9.1999) 
«Συλλογικές Διαπραγματεύσεις στη Δημόσια Διοίκηση, 
μονιμοποίηση συμβασιούχων αορίστου χρόνου και άλλες 
διατάξεις» προστίθεται παράγραφος 6 ως εξής: 

«6. Κατά τη διεξαγωγή των Συλλογικών Διαπραγματεύ¬ 
σεων του έτους 2002 η κατά την παράγραφο 1 καταληκτι¬ 
κή προθεσμία των διαπραγματεύσεων και της διαδικα¬ 
σίας μεσολάβησης ορίζεται αντί της 10ης Σεπτεμβρίου η 
11η Νοεμβρίου 2002.» 

6. Στηνπαρ. 1 του άρθρου 33του Ν. 2190/1994προστί¬ 
θεται εδάφιο τέταρτο ως εξής: 

«Επίσης, ως προς τους υπαγόμενους στις διατάξεις της 
παρούσας παραγράφου που καταλαμβάνουν θέσεις με¬ 
λών Δ.Ε.Π. επί θητεία των Α.Ε.Ι., αναστέλλεται η άσκηση 
καθηκόντων στην κύρια θέση τους, στην οποία επιστρέ¬ 
φουν με αίτησή τους είτε κατά τη λήξη της θητείας τους 
είτε κατά τη διάρκεια αυτής. Ο χρόνος υπηρεσίας που 
διανύεται στις ανωτέρω θέσεις λογίζεται για όλες τις συ¬ 
νέπειες ως πραγματική δημόσια υπηρεσία στην οργανική 
τους θέση. Κατά τη διάρκεια της θητείας λαμβάνουντις α¬ 
ποδοχές της θέσης Δ.Ε.Π. των Α.Ε.Ι..» 

7. α. Η περίπτωση β'της παρ. 2 του άρθρου 10 του Ν. 
2880/2001 (ΦΕΚ 9 Α') «Πρόγραμμα «Πολιτεία» για τη με¬ 
ταρρύθμιση και τον εκσυγχρονισμό της Δημόσιας Διοί¬ 
κησης και άλλες διατάξεις» αντικαθίσταται ως ακολού¬ 
θως: 

«β. Οι αρμοδιότητες των περιπτώσεων 10-19 της παρ. 
ΙΑ του άρθρου 1 του Ν. 2647/1998, όπως τροποποιείται 
από το προηγούμενο εδάφιο, ασκούνται από τον Γενικό 
Γραμματέα της Περιφέρειας για όλες τις υπηρεσίες των 
φορέων που εδρεύουν εντός των ορίων της Περιφέρει¬ 
ας, όπως αυτές καθορίζονται από την κατ’ εξουσιοδότη¬ 
ση της παρ. 1 του άρθρου 1 του Ν.Δ. 2396/1953 εκδιδό- 
μενη κ.υ.α., εκτός των κεντρικών υπηρεσιών των Υπουρ¬ 
γείων.» 

8. Το πέμπτο εδάφιο της παρ. 9 του άρθρου 21 του Ν. 
2190/1994, όπως αυτή αντικαταστάθηκε με την παρ. 3 του 
άρθρου 5 του Ν. 2527/1997 και όπως εκ νέου αντικατα- 
στάθηκε με την παρ. 12 περίπτωση δ' του άρθρου 20 του 
Ν. 2738/1999, τροποποιείται ως εξής: 

«Περίληψη της ανακοίνωσης δημοσιεύεται σε δύο (2) 
τουλάχιστον ημερήσιες ή εβδομαδιαίες τοπικές εφημερί¬ 
δες του νομού, εφόσον εκδίδονται.» 

9. Από τις ενενήντα έξι (96) θέσεις που έχουν συσταθεί 
για τις ανάγκες του «ΑΣΤΕΡΙΑ» με τις διατάξεις του εδα¬ 
φίου α'τηςπαρ. 15του άρθρου 31 του Ν. 3013/2002 (ΦΕΚ 
102 Α') κατανέμονται ανά μία και στις κοινότητες των Νο¬ 
μών Λέσβου, Σάμου, Χίου, Κυκλάδων καιΔωδεκανήσου. 


Άρθρο 21 

Διαγωνισμοί του Α.Σ.Ε.Π. για πρόσληψη εκπαιδευτικών 

Επαναληπτικές εξετάσεις μαθητών Ενιαίου Λυκείου 

1. Εξαιρετικά και μόνο στους διαγωνισμούς του 
Α.Σ.Ε.Π. έτους 2002 για πρόσληψη μόνιμων εκπαιδευτι¬ 
κών πρωτοβάθμιας και δευτεροβάθμιας εκπαίδευσης, οι 
υποψήφιοι μπορούν να καταθέσουν την αίτηση για συμ¬ 
μετοχή στο διαγωνισμό το αργότερο μέχρι και τις 20 Σε¬ 
πτεμβρίου, το δε πτυχίο πανεπιστημιακού τμήματος, που 
αποτελεί προσόν διορισμού ή βεβαίωση για την περάτω- 
ση των σπουδώντους, το αργότερο μέχρι 29 Νοεμβρίου. 
Οι μη καταθέτοντες τα στοιχεία αυτά αποκλείονται από 
τις εξετάσεις. 

2. Στους διαγωνισμούς της προηγούμενης παραγρά¬ 
φου γίνονται δεκτοί οι υποψήφιοι που κατέθεσαν έγκαιρα 
στο ΔΙ.Κ.Α.Τ.Σ.Α. αίτηση αναγνώρισης πτυχίου εκπαιδευ¬ 
τικού ιδρύματος τριτοβάθμιας εκπαίδευσης της αλλοδα¬ 
πής, εφόσον θα καταθέσουν τη σχετική απόφαση ανα¬ 
γνώρισης του ΔΙ.Κ.Α.Τ.Σ.Α. μέχρι 31 Δεκεμβρίου 2002. 

3. Από το σχολικό έτος 2001 - 2002 και εφεξής μαθη¬ 
τές της Α'τάξης Ενιαίου Λυκείου και των Α' και Β'τάξεων 
Εσπερινού Ενιαίου Λυκείου, που δεν προάγονται σύμ¬ 
φωνα με τις ισχύουσες διατάξεις κατά την εξεταστική 
περίοδο Ιουνίου, παραπέμπονται σε ειδική εξεταστική 
περίοδο του Σεπτεμβρίου του ίδιου έτους στα μαθήμα¬ 
τα στα οποία ο βαθμός ετήσιας επίδοσής τους, σύμφω¬ 
να με τις ισχύουσες διατάξεις, δεν είναι προαγώγιμος. 
Οι εξετάσεις αυτές διενεργούνται κατά τα ισχύοντα για 
τις προαγωγικές εξετάσεις του Ιουνίου. Στις διατάξεις 
της παρούσας παραγράφου υπάγονται και οι μαθητές 
των ίδιων τάξεων που δεν προσέρχονται στις εξετάσεις 
Ιουνίου εξαιτίας σοβαρών προβλημάτων υγείας, στρά¬ 
τευσης ή συμμετοχής σε διεθνείς αθλητικές οργανώ¬ 
σεις. 

Άρθρο 22 

Θέματα προσωπικού Ο.Τ.Α. 

1. Η προβλεπόμενη από το άρθρο 7 παρ. 1 του Ν. 
2839/2000 (ΦΕΚ 196 Α') τριμελής Επιτροπή ανασυντίθε- 
ται και αποτελείται από: 

α) ένα μέλος του Νομικού Συμβουλίου του Κράτους, ως 
πρόεδρο, που ορίζεται με τον αναπληρωτή του από τον 
Πρόεδρο του Νομικού Συμβουλίου του Κράτους, 

β) έναν μόνιμο υπάλληλο της Περιφέρειας, κατηγορίας 
ΠΕ, με βαθμό τουλάχιστον Α', που ορίζεται με τον ανα¬ 
πληρωτή του από τον Γ ενικό Γ ραμματέα Περιφέρειας, και 

γ) έναν αιρετό εκπρόσωπο, που υποδεικνύεται από την 
Τ.Ε.Δ.Κ. ή τη Νομαρχιακή Αυτοδιοίκηση του κάθε νομού, 
που υπάγεται στην Περιφέρεια, με τον αναπληρωτή του 
και ο οποίος μετέχει στην Επιτροπή όταν συζητείται θέμα 
που αφορά δήμο ή κοινότητα του νομού ή τη νομαρχιακή 
αυτοδιοίκηση, αντίστοιχα. 

Εκκρεμείς υποθέσεις, κατά το χρόνο ανασυγκρότησης 
της ανωτέρω Επιτροπής, μπορούνναεκδικασθούν υπάτη 
νέα σύνθεσή της, οπότε και αρχίζει να υπολογίζεται η ει- 
κοσαήμερη προθεσμία του άρθρου 18 παρ. 10 του Ν. 
2218/1994 (ΦΕΚ90Α'). 

Οι λοιπές σχετικές ρυθμίσεις του άρθρου 7 του Ν. 
2839/2000 (ΦΕΚ 196 Α') εξακολουθούν ισχύουσες. 

2. α. Κατά την πρώτη εφαρμογή του Ν. 2623/1998 (ΦΕΚ 
139 Α') όσοι εκλογείς, για οποιαδήποτε αιτία, δεν έχουν 
περιληφθεί στους νέους εκλογικούς καταλόγους μπο- 

ρούν μέχρι την 26η Σεπτεμβρίου 2002 να υποβάλλουν 
σχετική αίτηση στον οικείο δήμο ή κοινότητα, στα δημο¬ 
τολόγια του οποίου είναι εγγεγραμμένοι. 

Ο δήμος ή η κοινότητα υποχρεούται μέχρι την 30ή Σε¬ 
πτεμβρίου 2002 να αποστείλει στη Διεύθυνση Εκλογών 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης, σχετική κατάσταση, σε έντυπη μορφή και 
σε οπτικό δίσκο μοναδικής εγγραφής, προκειμένου μετά 
από προηγούμενο έλεγχο να τους προσδοθεί ο Ειδικός 
Εκλογικός Αριθμός και να περιληφθούν σε πρόσθετο ε¬ 
κλογικό κατάλογο. 

β. Όσοι είναι εγγεγραμμένοι σε μητρώα αρρένων, είναι 
κάτοχοι εκλογικών βιβλιαρίων και δεν προκύπτει εγγραφή 
τους σε δημοτολόγια, ώστε να έχουν περιληφθεί στους νέ¬ 
ους εκλογικούς καταλόγους, μπορούν να υποβάλλουν 
σχετική αίτηση μέχριτην26η Σεπτεμβρίου 2002 στον οικείο 
δήμο ή κοινότητα, για τον οποίο έχουντις αντίστοιχες προ¬ 
ϋποθέσεις, προκειμένου να εγγραφούν στα δημοτολόγια. 

Οι δήμοι ή οι κοινότητες υποχρεούνται μέχριτην30ή Σε¬ 
πτεμβρίου 2002 να αποστείλουν στη Διεύθυνση Εκλογών 
του Υπουργείου Εσωτερικών, Δημόσιας Διοίκησης και Α¬ 
ποκέντρωσης, σχετική κατάσταση εγγραφής σε έντυπη 
μορφή και σε οπτικό δίσκο μοναδικής εγγραφής, προκει¬ 
μένου να ακολουθηθεί η διαδικασία της περίπτωσης α'. 

Η ισχύς της παρούσας παραγράφου αρχίζει την 
28.8.2002. 

3. Η ρύθμιση της παραγράφου 1 του άρθρου 75 του Ν. 
2910/2001 (ΦΕΚ 91 Α'), για υποψήφιους συμβούλους, α¬ 
πό κάθε φύλο, σε ποσοστό ίσο τουλάχιστον με το 1/3 του 
συνολικού αριθμού των υποψηφίων κάθε συνδυασμού, ε¬ 
φαρμόζεται αυτοτελώς και διακεκριμένα στο συνδυασμό 
για το δημοτικό συμβούλιο και συνολικά, χωρίς να απαι¬ 
τείται ισομερής κατανομή, γιατους συνδυασμούςτωντο- 
πικών συμβουλίων. 

4. Στηνπαρ. 4του άρθρου 20του Π.Δ. 30/1996 (ΦΕΚ21 
Α') διαγράφεται η φράση «στης οποίας τους εκλογικούς 
καταλόγους είναι γραμμένος ο υποψήφιος». 

5. α. Η περίπτωση α' της παρ. 2 του άρθρου 30 του Ν. 
3013/2002 (ΦΕΚ 102Α') αντικαθίσταται ως εξής: 

«οι διατάξεις του Ν. 2344/1995 (ΦΕΚ248Α') με εξαίρεση 
εκείνες των άρθρων 4 παρ. 1,13 παρ. 1,18 και 19 αυτού.» 

β. Η εκ παραδρομής αναγραφόμενη στην παράγραφο 8 
του άρθρου 25 του Ν. 3013/2002 (ΦΕΚ 102 Α') προσθήκη 
παραγράφου 9 στο άρθρο 66 του Ν. 2910/2001 (ΦΕΚ 91 
Α') αναριθμείται στον ορθό αριθμό 10 της αυτής διάταξης 
του ίδιου νόμου. 

6. Το τελευταίο εδάφιο της παραγράφου 4 του άρθρου 
56του Ν. 2218/1994 (ΦΕΚ90Α'),το οποίο προστέθηκε με 
το άρθρο 7 παρ. 1 του Ν. 2880/2001 (ΦΕΚ 9 Α'), αντικαθί¬ 
σταται ως εξής: 

«α. Οι ανωτέρω αποσπάσεις μπορεί να παρατείνονται 
για ένα έτος, μία ή περισσότερες φορές και μέχρι συ- 
μπληρώσεως συνολικού χρόνου απόσπασης στο Περιφε¬ 
ρειακό Ταμείο Ανάπτυξης επτά ετών. 

β. Η υπηρεσία των αποσπασμένων δημοσίων υπαλλή¬ 
λων σε θέση Διευθυντή ή Προϊσταμένου Τμήματος στο 
Περιφερειακό Ταμείο Ανάπτυξης συνυπολογίζεται ως 
χρόνος άσκησης καθηκόντων Διευθυντή ή Προϊσταμένου 
Τμήματος, αντίστοιχα, όπου κατά τις οικείες διατάξεις ή 
κανονισμούς εσωτερικής υπηρεσίας απαιτείται, ως προ¬ 


ϋπόθεση, για την εξέλιξη στο βαθμό του Γενικού Διευθυ¬ 
ντή ή Διευθυντή, αντίστοιχα.» 

7. Υπάλληλοιτου Δημοσίου και φορέωντου ευρύτερου 
δημόσιου τομέα, οι οποίοι υπηρετούν ή υπηρέτησαν ως 
μετακλητοί υπάλληλοι σε θέσεις Νομαρχών, Γενικών 
Γραμματέων Υπουργείων, Γενικών Γραμματέων Προϊ¬ 
σταμένων Γ ενικών Γ ραμματειών και Γ ενικών Γ ραμματέ- 
ων Περιφερειών για χρονικό διάστημα τεσσάρων (4), 
τουλάχιστον, ετών, επανερχόμενοι στην υπηρεσία τους 
καταλαμβάνουν προσωποπαγή θέση με βαθμό Διευθυ¬ 
ντή για το υπόλοιπο της υπαλληλικής τους θητείας, χω¬ 
ρίς να αποκλείεται η δυνατότητα περαιτέρω προαγωγής 
τους. Με απόφαση του αρμόδιου Υπουργού ή του οικεί¬ 
ου οργάνου διοίκησης καθορίζονται τα αντίστοιχα καθή¬ 
κοντα. 

8. Στις κοινότητες της χώρας, καθώς και στους συνδέ¬ 
σμους δήμων και κοινοτήτων είναι δυνατή η σύσταση ί¬ 
διας ταμειακής υπηρεσίας με σχετική πρόβλεψη στον ορ¬ 
γανισμό εσωτερικής υπηρεσίας αυτών, κατόπιν προη¬ 
γούμενης εγκριτικής απόφασης του Γενικού Γραμματέα 
Περιφέρειας. 

9. Για την αντιμετώπιση των αναγκών από την εφαρμογή 
του διπλογραφικού συστήματος σε πρωτοβάθμιους Ο.Τ.Α. 
μέχρι 10.000 κατοίκους συνιστάται μία (1) θέση κλάδου Οι¬ 
κονομικού-Λογιστικού με πτυχίο Λογιστικής κατεύθυνσης 
Α.Ε.Ι. ήΤ.Ε.Ι. και σε αντίστοιχους άνω των 10.000 κατοίκων 
συνιστώνται δύο (2) θέσεις του ίδιου κλάδου. 

Οι θέσεις αυτές περιλαμβάνονται στην πρώτη τροπο¬ 
ποίηση του οικείου οργανισμού εσωτερικής υπηρεσίας 
κάθε Ο.Τ.Α.. 

10. Το άρθρο 68 του Π.Δ. 410/1995 (ΦΕΚ 231 Α') και η 
παράγραφος 2 του άρθρου 20 του Π.Δ. 30/1996 (ΦΕΚ 21 
Α') καταργούνται. 

11. Η προϋπόθεση της ιδιότητας του δημότη του δήμου 
ή της κοινότητας που καταργήθηκε με τη συνένωση, ή 
του συνοικισμού που προσαρτήθηκε, για την εκλογή στο 
αξίωμα προέδρου, μέλους τοπικού συμβουλίου ή παρέ- 
δρου, η οποία απαιτείτο, σύμφωνα με την παρ. 2 του άρ¬ 
θρου 5 και την παρ. 7 του άρθρου 7 του Ν. 2539/1997 
(ΦΕΚ 244 Α'), ήταν αναγκαία κατά την πρώτη εφαρμογή 
του ανωτέρω νόμου και πριν από την πραγματοποιηθεί- 
σα κατάρτιση ενιαίου δημοτολογίου, σύμφωνα με την 
πρόβλεψη της παρ. 3 του άρθρου 15, του ανωτέρω νό¬ 
μου. 

Άρθρο 23 

Προσλήψεις που έγιναν μετά την 30.1.2002 στο Ψυ¬ 
χιατρικό Νοσοκομείο Αττικής, σύμφωνα με τις διατά¬ 
ξεις του άρθρου 11 του Ν. 2880/2001, για τα προγράμ¬ 
ματα απεξάρτησης από τα ναρκωτικά και τον αλκοολι¬ 
σμό χωρίς την ύπαρξη οργανικών θέσεων είναι νόμιμες 
και οι υπάλληλοι αυτοί κατατάσσονται αυτοδίκαια σε 
προσωποπαγείς θέσεις, με σχέση εργασίας ιδιωτικού 
δικαίου αορίστου χρόνου, ανάλογα με τα προσόντα 
τους. 

Άρθρο 24 

Οπροβλεπόμενοςστοάρθροδτου Ν. 1878/1990, στο 
άρθρο 2 του Ν. 1895/1990 και στο άρθρο 5 του Ν. 2349/ 
1995 αριθμός υπαλλήλων, που διατίθενται για τη γραμ¬ 
ματειακή υποστήριξη του έργου των Βουλευτών και Ελ- 

λήνων Βουλευτών του Ευρωπαϊκού Κοινοβουλίου, ορί¬ 
ζεται σε τέσσερις, από τους οποίους ο ένας τουλάχι¬ 
στον είναι πτυχιούχος ανώτατου εκπαιδευτικού ιδρύμα¬ 
τος. 

Άρθρο 25 
Ισχύς 

1. Γενικές ή ειδικές διατάξεις που είναι αντίθετες με τις 
διατάξεις του παρόντος νόμου καταργούνται. 


2. Η ισχύς του παρόντος νόμου αρχίζει από τη δημοσί¬ 
ευσή του στην Εφημερίδα της Κυβερνήσεως, εκτός εάν ο¬ 
ρίζεται διαφορετικά σε επί μέρους διατάξεις. 

Η ισχύς των διατάξεωντηςπαρ. 2 του άρθρου 7, του άρ¬ 
θρου 8 και των παραγράφων 1,2,3 και4του άρθρου 9του 
παρόντος αρχίζει τρεις (3) μήνες μετά τη δημοσίευσή του 
στην Εφημερίδα της Κυβερνήσεως. 


Παραγγέλλομετη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του Κράτους. 

Αθήνα, 20 Σεπτεμβρίου 2002 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 


ΟΙΚΟΝΟΜΙΑΣ 
ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟ ΥΛΑΚΗΣ 


ΕΣΩΤΕΡΙΚΩΝ ΔΗΜ. ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

ΚΩΝ. ΣΚΑΝΔΑΛΙΔΗΣ 


ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Π. ΕΥΘΥΜΙΟΥ 


ΕΡΓΑΣΙΑΣ 

Δ. ΡΕΠΠΑΣ 


ΥΓΕΙΑΣ ΚΑΙ ΠΡΟΝΟΙΑΣ 

ΚΩΝ. ΣΤΕΦΑΝΗΣ 


ΔΙΚΑΙΟΣΥΝΗΣ 

Φ. ΠΕΤΣΑΛΝΙΚΟΣ 


ΤΥΠΟΥ ΚΑΙ ΜΕΣΩΝ 
ΜΑΖΙΚΗΣ ΕΝΗΜΕΡΩΣΗΣ 

X. ΠΡΩΤΟΠΑΠΑΣ 


ΑΙΓΑΙΟΥ 

Ν. ΣΗΦΟΥΝΑΚΗΣ 


Θεωρήθηκε καί τέθηκε η Μεγάλη Σφραγίδα του Κράτους 
Αθήνα, 20 Σεπτεμβρίου 2002 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

Φ. ΠΕΤΣΑΛΝΙΚΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




